cyanic-selkie/wikianc huggingface dataset:
ಹ್ಯಾರಿ ಪಾಟರ್‌ ಅಂಡ್‌ ದಿ ಗಾಬ್ಲಿಟ್‌ ಆಫ್‌ ಫೈರ್‌‌
ಕಥಾವಸ್ತುವಿನ ಸಾರಾಂಶ
ಮೃತ್ಯು ಭಕ್ಷಕರಿಗೆ ವೋಲ್ಡ್‌ಮಾರ್ಟ್‌ ಆಜ್ಞೆಮಾಡುತ್ತಾನೆ; ಮತ್ತು ಪಂದ್ಯಾವಳಿಯಲ್ಲಿ ಹ್ಯಾರಿಯು ಭಾಗವಹಿಸುತ್ತಾನೆ, ಅದರಲ್ಲಿ ಗೆಲ್ಲುತ್ತಾನೆ ಹಾಗೂ ಈ ರೀತಿಯಲ್ಲಿ ಅವನನ್ನು ಹೂಳುಗಾಡಿಗೆ ತರಬಹುದೆಂದು ಹೊಗ್ವಾರ್ಟ್ಸ್‌ನಲ್ಲಿರುವ ತನ್ನ ಒಬ್ಬ ಸೇವಕನು ಖಾತ್ರಿಪಡಿಸಿದ್ದ ಎಂಬ ವಿಷಯವನ್ನು ವೋಲ್ಡ್‌ಮಾರ್ಟ್‌ ಹೊರಗೆಡಹುತ್ತಾನೆ. ಸಾಯಿಸುವಿಕೆಯ ಅಭಿಶಾಪವನ್ನು ವೋಲ್ಡ್‌ಮಾರ್ಟ್‌ ವೋಲ್ಡ್‌ಮಾರ್ಟ್‌ ಬಳಸಿಕೊಳ್ಳುವ ಅದೇ ಸಮಯದಲ್ಲಿಯೇ ನಿಖರವಾಗಿ, ಹ್ಯಾರಿಯು ಉಚ್ಚಾಟಿಸುವ ಮಂತ್ರವನ್ನು ಬಳಸಿಕೊಳ್ಳುವ ಮೂಲಕ ವೋಲ್ಡ್‌ಮಾರ್ಟ್‌ನನ್ನು ನಿಶ್ಯಸ್ತ್ರಗೊಳಿಸಲು ಪ್ರಯತ್ನಿಸುತ್ತಾನೆ. ಅವಳಿ ಮಂತ್ರದಂಡಗಳ ಕಾರಣದಿಂದಾಗಿ, ಎರಡು ಮಂತ್ರಗಳು ಸಂಧಿಸುತ್ತವೆ ಮತ್ತು ಪರಸ್ಪರ ಬಂಧಿಸುತ್ತವೆ; ಇದರಿಂದಾಗಿ ಮಂತ್ರದಂಡಗಳ ನಡುವೆ ಒಂದು ಬಂಧವು ಏರ್ಪಟ್ಟು, ಅದು ಫ್ರಾಂಕ್‌ ಬ್ರೈಸ್‌, ಸೆಡ್ರಿಕ್‌, ಬೆರ್ಥಾ ಜೋರ್ಕಿನ್ಸ್‌, ಜೇಮ್ಸ್‌ ಪಾಟರ್‌, ಮತ್ತು ಲಿಲಿ ಪಾಟರ್‌ ಮೊದಲಾದವರನ್ನು ಒಳಗೊಂಡಂತೆ ವೋಲ್ಡ್‌ಮಾರ್ಟ್‌ನ ತೀರಾ ಇತ್ತೀಚಿನ ಬಲಿಪಶುಗಳ "ಪ್ರತಿಧ್ವನಿಗಳನ್ನು" ಪ್ರದರ್ಶಿಸುತ್ತದೆ. ಈ ಪ್ರತಿಧ್ವನಿಗಳು ಹ್ಯಾರಿಗೆ ಸಂರಕ್ಷಣೆಯನ್ನು ಒದಗಿಸುತ್ತವೆ ಹಾಗೂ ಸೆಡ್ರಿಕ್‌ನ ದೇಹದೊಂದಿಗೆ ತಪ್ಪಿಸಿಕೊಳ್ಳಲು ಅವನಿಗೆ ಅವಕಾಶ ನೀಡುತ್ತವೆ; ಇದರಿಂದ ವೋಲ್ಡ್‌ಮಾರ್ಟ್‌ ಕ್ರೋಧಾವೇಶದಲ್ಲಿ ಕುದಿಯತೊಡಗುತ್ತಾನೆ.
ಸೆಡ್ರಿಕ್‌ನ ದೇಹವನ್ನು ಹೊತ್ತುಕೊಂಡು ಬರುವ ಹ್ಯಾರಿಯು, ಪೋರ್ಟ್‌ಕೀ ಸಾಗಣೆ-ಸಾಧನವನ್ನು ಬಳಸಿಕೊಂಡು ಶಾಲೆಯ ಮೈದಾನಕ್ಕೆ ಹಿಂದಿರುಗುತ್ತಾನೆ. ಮೂಡಿಯು ಹ್ಯಾರಿಯನ್ನು ಅವನ ಕಚೇರಿಗೆ ಅವಸರವಾಗಿ ಸಾಗಿಸುತ್ತಾನೆ. ಅಲ್ಲಿ ಆತ, ತಾನು ವೋಲ್ಡ್‌ಮಾರ್ಟ್‌ನ ಸೇವಕನೆಂಬ ವಿಷಯವನ್ನು ಹೊರಗೆಡಹುತ್ತಾನೆ ಮತ್ತು ಹ್ಯಾರಿಯನ್ನು ಸ್ವತಃ ಸಾಯಿಸಲು ಪ್ರಯತ್ನಿಸುತ್ತಾನೆ. ಮೂಡಿಯನ್ನು ಡಂಬಲ್‌ಡೋರ್‌, ಸೆವೆರಸ್‌ ಸ್ನೇಪ್‌, ಮತ್ತು ಮಿನರ್ವಾ ಮೆಕ್‌ಗೊನಗಾಲ್‌ ತಡೆದು ನಿಲ್ಲಿಸುತ್ತಾರೆ. ಮೂಡಿಗೆ ವೆರಿಟಾಸೀರಮ್‌ ಎಂಬ ದ್ರವಪದಾರ್ಥವನ್ನು ಡಂಬಲ್‌ಡೋರ್‌ ಉಣಿಸುತ್ತಾನೆ, ಮತ್ತು "ಮೂಡಿ"ಯು ವಾಸ್ತವವಾಗಿ ಬಾರ್ಟಿ ಕ್ರೌಚ್‌ ಜೂನಿಯರ್‌ ಆಗಿದ್ದು, ಅವನನ್ನು ಅಝ್‌ಕಬಾನ್‌ನಿಂದ ಆಚೆಗೆ ಕಳ್ಳತನದಲ್ಲಿ ಸಾಗಿಸಲಾಗಿದೆ ಎಂಬ ಸಂಗತಿಯನ್ನು ಅವರು ಪತ್ತೆಮಾಡುತ್ತಾರೆ; ಅಷ್ಟೇ ಅಲ್ಲ, ನಿಜವಾದ ಅಲಾಸ್ಟರ್‌ ಮೂಡಿಯಂತೆ ಸೋಗುಹಾಕಿ ನಟಿಸುವುದಕ್ಕಾಗಿ ಅವನು ಒಂದು ಅನೇಕ ರಸಸಾರದ ಗುಟುಕನ್ನು ಬಳಸುತ್ತಿದ್ದ ಎಂಬ ಅಂಶವೂ ಈ ಸಂದರ್ಭದಲ್ಲಿ ಹೊರಬೀಳುತ್ತದೆ. ‌ಯಕ್ಷಿಣಿಯ ನಿರ್ವಾಹಕನಾದ ಕಾರ್ನೇಲಿಯಸ್ ಫಡ್ಜ್‌ ಹೊಗ್ವಾರ್ಟ್ಸ್‌ಗೆ ಆಗಮಿಸುತ್ತಾನೆ, ಆದರೆ ವೋಲ್ಡ್‌ಮಾರ್ಟ್‌ ವಾಪಸ್ಸಾಗಿದ್ದಾನೆ ಎಂಬ ಡಂಬಲ್‌ಡೋರ್‌ನ ಮತ್ತು ಹ್ಯಾರಿಯ ಮಾತನ್ನು ನಂಬಲು ಅವನು ನಿರಾಕರಿಸುತ್ತಾನೆ.
ಹ್ಯಾರಿಗೆ ತ್ರಿಮಂತ್ರವಾದಿ ಚಾಂಪಿಯನ್‌ ಎಂಬ ಕಿರೀಟವನ್ನು ತೊಡಿಸಲಾಗುತ್ತದೆ ಮತ್ತು 1,000 ಗ್ಯಾಲಿಯನ್‌ಗಳನ್ನು ಬಹುಮಾನವಾಗಿ ನೀಡಲಾಗುತ್ತದೆ. ಕೆಲವು ದಿನಗಳ ನಂತರ, ಗೆಲುವಿಲ್ಲದ ಬೀಳ್ಕೊಡುಗೆಯ ಭೋಜನಕೂಟದಲ್ಲಿ ಡಂಬಲ್‌ಡೋರ್‌ ಒಂದು ಪ್ರಕಟಣೆಯನ್ನು ಮಾಡುತ್ತಾ, ಪ್ರತಿಯೊಬ್ಬರಿಗೂ ವೋಲ್ಡ್‌ಮಾರ್ಟ್‌ ಕುರಿತಾಗಿ ಹೇಳುತ್ತಾ ಹೋಗುತ್ತಾನೆ. ಹ್ಯಾರಿಯು ಕಿಂಗ್‌‌'ಸ್‌ ಕ್ರಾಸ್‌ ನಿಲ್ದಾಣದಲ್ಲಿ ಹೊಗ್ವಾರ್ಟ್ಸ್‌ ಎಕ್ಸ್‌ಪ್ರೆಸ್‌ನ್ನು ಬಿಟ್ಟು ತೆರಳುವಾಗ, ಫ್ರೆಡ್‌ ಮತ್ತು ಜಾರ್ಜ್‌ ಒಂದು ವಿನೋದ ಮಳಿಗೆಯನ್ನು ಆರಂಭಿಸುವಂತಾಗಲೆಂದು ತಾನು ಗೆದ್ದಹಣವನ್ನು ಅವರಿಗೆ ನೀಡುತ್ತಾನೆ.
ರೀಟಾ ಸ್ಕೀಟರ್‌ ಉಪ-ಪ್ರಸಂಗ
ಡೇಲಿ ಪ್ರೊಫೆಟ್‌ಗೆ ಸಂಬಂಧಿಸಿದ ಓರ್ವ ಬರಹಗಾರ್ತಿಯಾದ ರೀಟಾ ಸ್ಕೀಟರ್‌, ಸುಳ್ಳುಗಳನ್ನು ಬರೆಯುವುದಕ್ಕಾಗಿ ಕಥನ-ನಿರೂಪಣೆಯ ಬಹುಭಾಗವನ್ನು ವಿನಿಯೋಗಿಸುತ್ತಾಳೆ; ಅಂದರೆ ಹ್ಯಾರಿಯ ಕುರಿತಾಗಿ (ಭವಿಷ್ಯಜ್ಞಾನದಲ್ಲಿ ಒಂದು ವಿಚಿತ್ರ ಕನಸನ್ನು ಕಂಡನಂತರ ಅವನಿಗೆ ತಾಗಿದ ಮರೆಯಲಾಗದ ನೋವಿನ ಸಮಯದ ಕುರಿತಾಗಿ), ಹೇಗ್ರಿಡ್‌ ಕುರಿತಾಗಿ (ತನ್ನ ತಾಯಿಯ ಕುರಿತಾಗಿ ಮ್ಯಾಡಮ್‌ ಮ್ಯಾಕ್ಸೈಮ್‌‌ಗೆ ಅವನು ಹೇಳಿದ ಸಮಯದ ಕುರಿತಾಗಿ), ಮತ್ತು ಹರ್ಮಿಯೋನ್‌ಳ ಕುರಿತಾಗಿ (ವಿಕ್ಟರ್‌ ಕ್ರಮ್‌ ಜೊತೆಗೆ ಪ್ರೀತಿಗೆ ಸಿಲುಕಿರುವುದರ ಕುರಿತಾಗಿ) ಅವಳು ಸುಳ್ಳುಗಳನ್ನು ಬರೆಯುತ್ತಿರುತ್ತಾಳೆ. ತನ್ನ ಒಂದಷ್ಟು ಕಥನ-ನಿರೂಪಣೆಗಳಿಗಾಗಿ ಗ್ರಾಸವನ್ನು ಪಡೆಯಲೆಂದು ಸ್ಲೈಥೆರಿನ್‌ ವಿದ್ಯಾರ್ಥಿಗಳೊಂದಿಗೆ ಸ್ಕೀಟರ್‌ ರಹಸ್ಯ ಸಂದರ್ಶನಗಳನ್ನು ನಡೆಸುತ್ತಾಳೆ, ಆದರೆ ಇತರರಿಗೆ ಸಂಬಂಧಿಸಿದ ಮೂಲಗಳು ವಿವರಿಸಲಾಗದ ರೀತಿಯಲ್ಲಿರುತ್ತವೆ. ಅವಳು ಒಂದು ಅಗೋಚರತೆಯ ವೇಷದ ಹೊದಿಕೆಯನ್ನೇನಾದರೂ ಹೊಂದಿರಬಹುದೇ ಎಂಬುದಾಗಿ ಹ್ಯಾರಿಯು ಆರಂಭದಲ್ಲಿ ಶಂಕಿಸುತ್ತಾನೆ; ಆದರೆ "ಮ್ಯಾಡ್‌-ಐ" ಮೂಡಿಯು ತನ್ನ ಮಂತ್ರವಿದ್ಯೆಯ ಕಣ್ಣಿನ ನೆರವಿನೊಂದಿಗೆ ಸದರಿ ವೇಷದ ಹೊದಿಕೆಯ ಮೂಲಕ ಅವಲೋಕಿಸಬಲ್ಲ ಎಂಬುದನ್ನು ಹರ್ಮಿಯೋನ್‌ ಅರಿತಿರುತ್ತಾಳೆ. ಮುಂದೆ, ಶಾಲೆಯ ಒಂದಷ್ಟು ಪ್ರದೇಶಗಳಲ್ಲಿ ಗುಪ್ತವಾಗಿ ಧ್ವನಿಮುದ್ರಿಸಿಕೊಳ್ಳುವ ಉಪಕರಣಗಳನ್ನು ಅವಳು ಇರಿಸಿರಬಹುದು ಎಂದು ಹ್ಯಾರಿ ಭಾವಿಸುತ್ತಾನೆ. ಆದಾಗ್ಯೂ, ಗಾಳಿಯಲ್ಲಿ ಹಬ್ಬಿರುವ ಯಕ್ಷಿಣಿಯ ಕಾರಣದಿಂದಾಗಿ ಸದರಿ ವಿದ್ಯುನ್ಮಾನ ಸಾಧನಗಳು ಹೊಗ್ವಾರ್ಟ್ಸ್‌ನಲ್ಲಿ ಕೆಲಸ ಮಾಡುವುದಿಲ್ಲ ಎಂಬುದಾಗಿ ಹರ್ಮಿಯೋನ್‌ ಅವರಿಗೆ ಹೇಳುತ್ತಾಳೆ. ಪುಸ್ತಕವು ಅಂತ್ಯಭಾಗವನ್ನು ಸಮೀಪಿಸುತ್ತಿದ್ದಂತೆ, ಸ್ಕೀಟರ್‌ ಇದನ್ನು ಹೇಗೆ ಮಾಡುತ್ತಿದ್ದಳು ಎಂಬುದನ್ನು ಹರ್ಮಿಯೋನ್‌ ಅಂತಿಮವಾಗಿ ಅರಿತುಕೊಳ್ಳುತ್ತಾಳೆ: ಅವಳು ಓರ್ವ ಗಮನಕ್ಕೆಬಾರದ ಅಥವಾ ಪ್ರಕಟವಾಗದ ಅನಿಮ್ಯಾಗಸ್‌ ಆಗಿದ್ದು, ಒಂದು ಜೀರುಂಡೆಯ ರೂಪವನ್ನು ತಾಳಬಲ್ಲವಳಾಗಿರುತ್ತಾಳೆ ಎಂಬುದೇ ನಿಜಸಂಗತಿಯಾಗಿರುತ್ತದೆ. ಹೇಗ್ರಿಡ್‌ನ ಗುಡಿಸಲಿನ ಸಮೀಪದಲ್ಲಿನ ಪ್ರತಿಮೆಯ ಮೇಲೆ, ಹಾಗೂ ನಂತರದಲ್ಲಿ ಎರಡನೇ ನಿಯೋಜಿತ ಕಾರ್ಯದ ನಂತರ ಹರ್ಮಿಯೋನ್‌ಳ ಕೂದಲಿನಲ್ಲಿ ಒಂದು ಜೀರುಂಡೆಯು ಕಂಡುಬಂದಿದ್ದನ್ನು ಹ್ಯಾರಿ ಮತ್ತು ರಾನ್‌ ಅರಿತುಕೊಳ್ಳುತ್ತಾರೆ; ಅಷ್ಟೇ ಅಲ್ಲ, ಹ್ಯಾರಿಗೆ ಮರೆಯಲಾಗದ ನೋವು ತಾಕಿದ ಸಂದರ್ಭದಲ್ಲಿ ಭವಿಷ್ಯಜ್ಞಾನದ ತರಗತಿಯ ಕಿಟಕಿಯ ಮೇಲೂ ಈ ಜೀರುಂಡೆಯು ಕೂತಿದ್ದನ್ನು, ಹಾಗೂ ಸ್ಲೈಥೆರಿನ್‌ ವಿದ್ಯಾರ್ಥಿಗಳಿಗೆ ಅಷ್ಟುದಿನವೂ ಇದರ ಬಗ್ಗೆ ಗೊತ್ತಿತ್ತು ಎಂಬುದನ್ನು ಹ್ಯಾರಿ ಮತ್ತು ರಾನ್‌ ಮನಗಾಣುತ್ತಾರೆ. ಹರ್ಮಿಯೋನ್‌ ಅಂತಿಮವಾಗಿ ಸ್ಕೀಟರ್‌ಳನ್ನು ಜೀರುಂಡೆಯ ಸ್ವರೂಪದಲ್ಲಿ ಒಂದು ಜಾಡಿಯೊಳಗೆ ಸಿಕ್ಕಿಬೀಳಿಸುತ್ತಾಳೆ ಹಾಗೂ ಟ್ರೇನು ಲಂಡನ್‌ನ್ನು ತಲುಪುವವರೆಗೂ ಅದನ್ನು ಬಿಡುಗಡೆ ಮಾಡುವುದಿಲ್ಲ (ಆದರೆ ಸ್ಕೀಟರ್‌ ಮತ್ತಷ್ಟು ಕಥನ-ನಿರೂಪಣೆಗಳನ್ನು ಬರೆದಿದ್ದೇ ಆದಲ್ಲಿ ಅಧಿಕಾರಿ ವರ್ಗದವರಿಗೆ ತಿಳಿಸುವುದಾಗಿ ಅವಳು ಬೆದರಿಸುತ್ತಾಳೆ).
ಬಿಡುಗಡೆಯ ಇತಿಹಾಸ
2000ರ ಜೂನ್‌ 27ರಂದು ಅಧಿಕೃತ ಶೀರ್ಷಿಕೆಯ ಪ್ರಕಟಣೆಯಾಗುವವರೆಗೂ, ನಾಲ್ಕನೇ ಪುಸ್ತಕವು ಹ್ಯಾರಿ ಪಾಟರ್‌ ಅಂಡ್‌ ದಿ ಡೂಮ್‌ಸ್ಪೆಲ್‌ ಟೂರ್ನಮೆಂಟ್‌ ಎಂಬ ಅದರ ಕಾರ್ಯಾಧಾರ ಶೀರ್ಷಿಕೆಯಿಂದಲೇ ಕರೆಯಲ್ಪಡುತ್ತಿತ್ತು. ಎಂಟರ್‌ಟೈನ್‌ಮೆಂಟ್‌ ವೀಕ್ಲಿ ಯ ಸಂದರ್ಶನವೊಂದರಲ್ಲಿ ಶೀರ್ಷಿಕೆಯ ಕುರಿತಾದ ತನ್ನ ಸಂದಿಗ್ಧತೆಯನ್ನು J.K. ರೌಲಿಂಗ್‌ ವ್ಯಕ್ತಪಡಿಸಿದಳು. "ಶೀರ್ಷಿಕೆಯು ಯಾವುದಿರಬೇಕು ಎಂಬ ಕುರಿತಾಗಿ ನಾನು ಎರಡು ಸಲ ನನ್ನ ಮನಸ್ಸನ್ನು ಬದಲಾಯಿಸಿದೆ. ಹ್ಯಾರಿ ಪಾಟರ್‌ ಅಂಡ್‌ ದಿ ಡೂಮ್‌ಸ್ಪೆಲ್‌ ಟೂರ್ನಮೆಂಟ್‌ ಎಂಬ ಕಾರ್ಯಾಧಾರ ಶೀರ್ಷಿಕೆಯು ಆಯ್ಕೆಯಿಂದ ಹೊರಬಿತ್ತು. ನಂತರ ನಾನು ಡೂಮ್‌ಸ್ಪೆಲ್‌  ಎಂಬುದನ್ನು ಟ್ರೈವಿಜರ್ಡ್‌ ಟೂರ್ನಮೆಂಟ್‌  ಎಂಬುದಕ್ಕೆ ಬದಲಾಯಿಸಿದೆ. ನಂತರ, ಗಾಬ್ಲಿಟ್‌ ಆಫ್‌ ಫೈರ್‌  ಮತ್ತು ಟ್ರೈವಿಜರ್ಡ್‌ ಟೂರ್ನಮೆಂಟ್‌  ಎಂಬ ಪದಗುಚ್ಛಗಳಲ್ಲಿ ಯಾವುದನ್ನು ಉಳಿಸಿಕೊಳ್ಳಬೇಕು ಎಂಬ ಬಗ್ಗೆ ಹಿಂದೆ-ಮುಂದೆ ನೋಡುತ್ತಿದ್ದೆ. ಕೊನೆಗೆ ನಾನು ಗಾಬ್ಲಿಟ್‌ ಆಫ್‌ ಫೈರ್‌  ಎಂಬುದಕ್ಕೆ ಆದ್ಯತೆ ನೀಡಿದೆ; ಏಕೆಂದರೆ, ಅದು ಹೊಂದಿರಬೇಕಾದ ವಿಧಿಯ ಬಟ್ಟಲು  ಎಂಬಂಥ ಅನುಭೂತಿಯನ್ನು ಅದು ಹೊಂದಿತ್ತು, ಮತ್ತು ಅದು ಪುಸ್ತಕದ ವಿಷಯವೂ ಆಗಿದೆ" ಎಂದು ಅವಳು ಸದರಿ ಸಂದರ್ಶನದಲ್ಲಿ ಹೇಳಿಕೊಂಡಿದ್ದಳು. ಆ ಸಮಯದಲ್ಲಿ ನಾಲ್ಕನೇ ಪುಸ್ತಕವನ್ನು ಬರೆಯುವುದು ಅತ್ಯಂತ ಕಷ್ಟಕರವಾಗಿತ್ತು ಎಂಬುದನ್ನೂ ಸಹ ರೌಲಿಂಗ್‌ ಒಪ್ಪಿಕೊಂಡಳು; ಏಕೆಂದರೆ, ಬರಹದ ಸಂದರ್ಭದಲ್ಲಿ ಅರೆಹಾದಿಯನ್ನು ಕ್ರಮಿಸಿದಾಗ, ಕಥಾವಸ್ತುವಿನಲ್ಲಿ ಹುಳುಕೊಂದು ಬೃಹತ್ತಾಗಿ ಅವಳಿಗೆ ಕಂಡುಬಂದಿತ್ತು. ಅದರಲ್ಲೂ ನಿರ್ದಿಷ್ಟವಾಗಿ, ಒಂಬತ್ತನೇ ಅಧ್ಯಾಯವಾದ "ದಿ ಡಾರ್ಕ್‌ ಮಾರ್ಕ್‌ "ನ್ನು ಬರೆಯುವಾಗ ಅವಳು ತೊಡಕಿಗೆ ಸಿಕ್ಕಿಕೊಂಡಿದ್ದಳು ಮತ್ತು ಅದನ್ನವಳು 13 ಬಾರಿ ಮತ್ತೆ ಬರೆದಳು.
UK/U.S.ನಲ್ಲಿನ ಬಿಡುಗಡೆ
ಯುನೈಟೆಡ್‌ ಕಿಂಗ್‌ಡಂನಲ್ಲಿ 2000ನೇ ಇಸವಿಯ ಜುಲೈ 8ರಂದು ಬಿಡುಗಡೆಯಾದ ದಿನದಂದೇ ಅಮೆರಿಕಾ ಸಂಯುಕ್ತ ಸಂಸ್ಥಾನಗಳಲ್ಲಿಯೂ ಬಿಡುಗಡೆಯಾದ, ಹ್ಯಾರಿ ಪಾಟರ್‌ ಸರಣಿಯಲ್ಲಿನ ಮೊದಲ ಪುಸ್ತಕ ಎಂಬ ಕೀರ್ತಿಗೆ ಗಾಬ್ಲಿಟ್‌ ಆಫ್‌ ಫೈರ್‌ ಪಾತ್ರವಾಯಿತು. ಹಿಂದಿನ ಮೂರು ಪುಸ್ತಕಗಳು U.S. ಆವೃತ್ತಿಯು ಬಿಡುಗಡೆಯಾಗುವುದಕ್ಕಿಂತ ಹಲವಾರು ತಿಂಗಳುಗಳು ಮುಂಚಿತವಾಗಿ ಯುನೈಟೆಡ್‌ ಕಿಂಗ್‌ಡಂನಲ್ಲಿ ಬಿಡುಗಡೆಯಾಗಿದ್ದವು. ಪರಿಷ್ಕರಿಸುವ ಸಂದರ್ಭದಲ್ಲಿದ್ದ ಒತ್ತಡದಿಂದಾಗಿ ಒಂದು ತಪ್ಪು ಉಂಟಾಯಿತು; ಹ್ಯಾರಿಯ ತಂದೆಯು ವೋಲ್ಡ್‌ಮಾರ್ಟ್‌ನ ಮಂತ್ರದಂಡದಿಂದ ಮೊದಲು ಹೊರಹೊಮ್ಮುವಂತೆ ಈ ತಪ್ಪು ತೋರಿಸಿತ್ತು; ಆದಾಗ್ಯೂ, ಪ್ರಿಸನರ್‌ ಆಫ್‌ ಅಝ್‌ಕಬಾನ್‌‌ ನಲ್ಲಿ ದೃಢೀಕರಿಸಲ್ಪಟ್ಟಂತೆ, ಜೇಮ್ಸ್‌ ಮೊದಲಿಗೆ ಸಾಯುತ್ತಾನೆ, ಆದ್ದರಿಂದ ಹ್ಯಾರಿಯ ತಾಯಿಯು ಮೊದಲು ಹೊರಬರಬೇಕಿರುತ್ತದೆ. ಇದನ್ನು ನಂತರದ ಆವೃತ್ತಿಗಳಲ್ಲಿ ಸರಿಪಡಿಸಲಾಯಿತು.
ಬಿಡುಗಡೆಯ ಪ್ರಚಾರ
ಪುಸ್ತಕವನ್ನು ಪ್ರಚಾರಗೊಳಿಸಲೆಂದು ಹೊಗ್ವಾರ್ಟ್ಸ್‌ ಎಕ್ಸ್‌ಪ್ರೆಸ್‌ ಎಂದು ಹೆಸರಿಸಲ್ಪಟ್ಟ ಒಂದು ವಿಶೇಷ ಟ್ರೇನನ್ನು ಬ್ಲೂಮ್ಸ್‌ಬರಿಯಿಂದ ವ್ಯವಸ್ಥೆಗೊಳಿಸಲಾಗಿತ್ತು ಹಾಗೂ ಇದು ಕಿಂಗ್‌‌'ಸ್‌ ಕ್ರಾಸ್‌‌‌ನಿಂದ ಪರ್ತ್‌‌‌ಗೆ ಓಡುವಂತೆ ಸಜ್ಜುಗೊಳಿಸಲಾಗಿತ್ತು; J.K. ರೌಲಿಂಗ್‌ ಪುಸ್ತಕಗಳಿಗೆ ಸಹಿಹಾಕಿ ಅವನ್ನು ಮಾರಲು ಅನುವಾಗುವಂತೆ ಅವಳನ್ನು ಒಳಗೊಂಡಂತೆ ಪುಸ್ತಕಗಳ ಒಂದು ಸರಕನ್ನೇ ಅದು ಸಾಗಿಸುತ್ತಾ ಹೋಯಿತು ಹಾಗೂ ಜೊತೆಯಲ್ಲಿ ಬ್ಲೂಮ್ಸ್‌ಬರಿಯ ಮತ್ತು ಪತ್ರಿಕೆಗಳ ಪ್ರತಿನಿಧಿಗಳೂ ಇದ್ದರು ಎಂಬುದು ಗಮನಾರ್ಹ ಸಂಗತಿ. 2000ನೇ ಇಸವಿಯ ಜುಲೈ 8ರಂದು, ಕಿಂಗ್‌‌'ಸ್‌ ಕ್ರಾಸ್‌ನಲ್ಲಿನ 1ನೇ ಅಂಕಣದ (ಪ್ಲ್ಯಾಟ್‌ಫಾರಂ) ಮೇಲೆ ಈ ಪುಸ್ತಕವು ಬಿಡುಗಡೆಯಾಯಿತು. ಈ ಸಂದರ್ಭಕ್ಕಾಗಿ ಸದರಿ ಅಂಕಣಕ್ಕೆ "ಪ್ಲ್ಯಾಟ್‌ಫಾರಂ 9 3⁄4" ಎಂಬ ಸಂಜ್ಞೆಗಳನ್ನು ನೀಡಲಾಗಿತ್ತು. ಇದಾದ ನಂತರ ಟ್ರೇನು ಹೊರಟಿತು. ಮಾರ್ಗದಲ್ಲಿ ಇದು ಕೆಲವೊಂದು ನಿರ್ದಿಷ್ಟ ಸ್ಥಳಗಳಿಗೆ ಭೇಟಿನೀಡಿತು. ಅವುಗಳೆಂದರೆ: ಡಿಡ್‌ಕಾಟ್‌ ರೈಲ್ವೆ ಸೆಂಟರ್‌, Kidderminster, ಸೆವರ್ನ್‌ ವ್ಯಾಲಿ ರೈಲ್ವೆ, Crewe (ಒಂದುರಾತ್ರಿಯ ಅವಧಿಯ ನಿಲುಗಡೆ), ಮ್ಯಾಂಚೆಸ್ಟರ್‌, ಬ್ರಾಡ್‌ಫೋರ್ಡ್‌, York, ನ್ಯಾಷನಲ್‌ ರೈಲ್ವೆ ಮ್ಯೂಸಿಯಂ (ಒಂದುರಾತ್ರಿಯ ಅವಧಿಯ ನಿಲುಗಡೆ), ನ್ಯೂಕ್ಯಾಸಲ್‌, ಎಡಿನ್‌ಬರ್ಗ್‌; ಹಾಗೂ ಕೊನೆಗೆ ಜುಲೈ 11ರಂದು ಇದು ಪರ್ತ್‌‌ಗೆ ಆಗಮಿಸಿತು. ವೆಸ್ಟ್‌ ಕಂಟ್ರಿ ತರಗತಿಯ ಉಗಿ ಎಂಜಿನ್‌‌ನ್ನು ಇದು ಹೊಂದಿತ್ತು; ಅದರ ಸಂಖ್ಯೆಯು  34027 ಟಾವ್‌ ವ್ಯಾಲಿ  ಎಂದಾಗಿತ್ತು; ಈ ಪ್ರವಾಸಕ್ಕಾಗಿಯೇ ಅದಕ್ಕೆ ವಿಶೇಷವಾಗಿ ಮತ್ತೆ ಕೆಂಪು ಬಣ್ಣವನ್ನು ಹೊಡೆಯಲಾಗಿತ್ತು; ನಂತರದಲ್ಲಿ ಅದು ತನ್ನ ಎಂದಿನ ಹಸಿರು ವಿಶಿಷ್ಟ ವರ್ಣಕ್ಕೆ ಹಿಂದಿರುಗಿತು (ಪುನಃ ಬಣ್ಣ ಬಳಿಯುವುದಕ್ಕೆಂದು ಬ್ಲೂಮ್ಸ್‌ಬರಿ ವತಿಯಿಂದ ಮನವಿ ಸಲ್ಲಿಸಲಾಗಿತ್ತು ಮತ್ತು ಇದಕ್ಕಾಗಿ ಹಣವನ್ನೂ ಬ್ಲೂಮ್ಸ್‌ಬರಿ ವತಿಯಿಂದ ಪಾವತಿಸಲಾಯಿತು). ಟ್ರೇನಿನ ಡಬ್ಬಿಗಳಲ್ಲಿ ಒಂದು ಮಲಗುವ ಡಬ್ಬಿಯೂ ಸೇರಿತ್ತು. ಟ್ರೇನಿನ ಮತ್ತೊಂದು ತುರಿಯಲ್ಲಿ ಒಂದು ಡೀಸೆಲ್‌ ಎಂಜಿನನ್ನು ಜೋಡಿಸಲಾಗಿತ್ತು; Hornseyಯ ಸ್ವಲ್ಪವೇ ದಕ್ಷಿಣಕ್ಕಿರುವ ಫರ್ಮೆ ಪಾರ್ಕ್‌‌ನಷ್ಟು ದೂರದ ಪ್ರಯಾಣದ ಮೊದಲ ಹಂತದಂಥ, ಹಿಮ್ಮೊಗ ಚಲನೆಗಳು ಅವಶ್ಯಕವೆಂದು ಕಂಡುಬರುವ ಪ್ರಯಾಣದಲ್ಲಿ ಬಳಸಲೆಂದು ಇದರ ಸೇರ್ಪಡೆಯಾಗಿತ್ತು. ಅದೇ ವಾರಾಂತ್ಯದಲ್ಲಿ ಲಂಡನ್‌ನಲ್ಲಿ ಪೂರ್ವಪ್ರದರ್ಶನ ಕಂಡಿದ್ದ, ಥಾಮಸ್‌ ಅಂಡ್‌ ದಿ ಮ್ಯಾಜಿಕ್‌ ರೈಲ್‌ರೋಡ್‌ ಎಂಬ ಚಲನಚಿತ್ರದ ಬಿಡುಗಡೆಗಿಂತಲೂ ಈ ಪ್ರವಾಸವು ಗಮನಾರ್ಹವಾಗಿ ಹೆಚ್ಚಿನ ಮಟ್ಟದಲ್ಲಿ ಪತ್ರಿಕಾ ವಲಯದಲ್ಲಿ ಆಸಕ್ತಿಯನ್ನು ಸೃಷ್ಟಿಸಿತು.
ಚಲನಚಿತ್ರ
ಹ್ಯಾರಿ ಪಾಟರ್‌ ಅಂಡ್‌ ದಿ ಗಾಬ್ಲಿಟ್‌ ಆಫ್‌ ಫೈರ್‌‌ ಕೃತಿಯನ್ನು ಒಂದು ಚಲನಚಿತ್ರವಾಗಿ ರೂಪಾಂತರಿಸಲಾಯಿತು; ಇದನ್ನು ಮೈಕ್‌ ನೆವೆಲ್‌ ನಿರ್ದೇಶಿಸಿದರೆ, ಸ್ಟೀವ್‌ ಕ್ಲೋವ್ಸ್‌ ಚಿತ್ರಕಥೆಯನ್ನು ಬರೆದಿದ್ದ. ಈ ರೂಪಾಂತರವು 2005ರ ನವೆಂಬರ್‌ 18ರಂದು ವಿಶ್ವಾದ್ಯಂತ ಬಿಡುಗಡೆಯಾಯಿತು.
ಬಾಹ್ಯ ಕೊಂಡಿಗಳು‌
ವರ್ಗ:2000ರ ಕಾದಂಬರಿಗಳು ವರ್ಗ:ಚಲನಚಿತ್ರಗಳಾಗಿ ರೂಪಾಂತರಿಸಲಾದ ಬ್ರಿಟಿಷ್‌ ಕಾದಂಬರಿಗಳು ವರ್ಗ:ಹ್ಯಾರಿ ಪಾಟರ್ ಪುಸ್ತಕಗಳು ವರ್ಗ:ಅತ್ಯುತ್ತಮ ಕಾದಂಬರಿಗಾಗಿ ಹ್ಯೂಗೋ ಪ್ರಶಸ್ತಿಯನ್ನು ಗೆದ್ದ ವಿಜಯಶಾಲಿಗಳು ವರ್ಗ:ಉತ್ತರಭಾಗದ ಕಾದಂಬರಿಗಳು ವರ್ಗ:2000ನೇ ದಶಕದ ಕಾಲ್ಪನಿಕ ಕಾದಂಬರಿಗಳು
ಮೂಲವ್ಯಾಧಿ
thumb|ಆಂತರಿಕ ಮತ್ತು ಬಾಹ್ಯ ಮೂಲವ್ಯಾಧಿಗಳನ್ನು ಚಿತ್ರಿಸುವ ರೇಖಾಚಿತ್ರ
ಮೂಲವ್ಯಾಧಿ ಎಂದರೆ ಗುದನಾಳದ ಅಭಿಧಮನಿಗಳು ದಪ್ಪವಾಗಿ ಹೊಸೆದ ಹಗ್ಗದಂತೆ ಉಡಿತುಕೊಂಡಿರುವ ಸ್ಥಿತಿ (ಪೈಲ್ಸ್; ಹಿಮೊರಾಯ್ಡ್ಸ್). ಪರ್ಯಾಯ ನಾಮ ಮೊಳೆರೋಗ. ಗುದನಾಳದ ಕೆಳಭಾಗದ ಲೋಳೆಪೊರೆಯ ಅಡಿಯಲ್ಲಿರುವ ಅಭಿಧಮನಿಗಳಿಗೆ ಅನೇಕ ಸಂದರ್ಭಗಳಲ್ಲಿ ಮಲದ್ವಾರದ ಚರ್ಮದ ಅಡಿಯಲ್ಲಿರುವ ಅಭಿಧಮನಿಗಳೊಡನೆ ಸಂಪರ್ಕವಿರುತ್ತದೆ. ಉಡಿತುಕೊಂಡಿರುವ ಈ ಅಭಿಧಮನಿಗಳಿಂದ ಸುಲಭವಾಗಿ ರಕ್ತಸ್ರಾವವಾಗುವುದರಿಂದ ಇಂಗ್ಲಿಷಿನಲ್ಲಿ ಇವಕ್ಕೆ ಹಿಮೊರಾಯ್ಡ್ಸ್ ಎಂದೂ ಉಬ್ಬಿರುವ ಅಭಿಧಮನಿಗೊಂಚಲು ಚೆಂಡಿನಂತಿರುವುದರಿಂದ ಪೈಲ್ಸ್ ಎಂದೂ (ಪೈಲ್ ಎಂದರೆ ಲ್ಯಾಟಿನ್ ಭಾಷೆಯಲ್ಲಿ ಚೆಂಡು) ಹೆಸರುಗಳಿವೆ. ಈ ಸ್ಥಿತಿಯಲ್ಲಿ ಗುದನಾಳದ ಲೋಳೆಪೊರೆಯಲ್ಲಿ ಡೊಂಕುಡೊಂಕಾಗಿ ಬಗ್ಗಿರುವ ಮೊಳೆಗಳೋಪಾದಿಯಲ್ಲಿ ಉಬ್ಬುಗಳನ್ನು ಉಂಟುಮಾಡುವ ವಿಕೃತಿಗೊಂಡ ಅಭಿಧಮನಿಗಳಿರುವುದರಿಂದ ಇದನ್ನು ರೂಢಿಯಲ್ಲಿ ಮೊಳೆರೋಗವೆಂದೂ ಕರೆಯುವುದುಂಟು. ಮೊಳೆರೋಗದಲ್ಲಿ ಬಾಹ್ಯ ಮತ್ತು ಆಂತರಿಕ ಎಂಬ ಎರಡು ಬಗೆಗಳನ್ನು ಗುರುತಿಸಬಹುದು. ಚರ್ಮದ ಅಡಿಯ ಅಭಿಧಮನಿಗಳು ವಿಕೃತವಾಗಿವೆಯೆ ಲೋಳೆ ಪೊರೆ ಅಡಿಯವು ವಿಕೃತವಾಗಿವೆಯೆ ಎಂಬುದನ್ನು ಆಧರಿಸಿ ಈ ಎರಡು ಬಗೆಗಳನ್ನು ಅನುಕ್ರಮವಾಗಿ ವಿಂಗಡಿಸಲಾಗಿದೆ.
== ಮೂಲವ್ಯಾಧಿಯ ಲಕ್ಷಣಗಳು ==
ಮೂಲವ್ಯಾಧಿಗಳ ವರ್ಗೀಕರಣ
ಮೂಲವ್ಯಾಧಿಗಳನ್ನು ಸಾಮಾನ್ಯವಾಗಿ ಹಿಗ್ಗುವಿಕೆಯ ಸ್ಥಳ ಮತ್ತು ವ್ಯಾಪ್ತಿಯನ್ನು ಆಧರಿಸಿ ವರ್ಗೀಕರಿಸಲಾಗುತ್ತದೆ.
ಆಂತರಿಕ ಮೂಲವ್ಯಾಧಿ ಬಾಚಣಿಗೆ ಹಾದಿಯಲ್ಲಿರುವ ಕೆಳಗಿನ ಹೆಮೊರೊಹಾಯಿಡ್ ಪ್ಲೆಕ್ಸಸ್‌ನಿಂದ ಹುಟ್ಟಿಕೊಳ್ಳುತ್ತದೆ ಮತ್ತು ಇದು ಲೋಳೆಪೊರೆಯಿಂದ ಆವೃತವಾಗಿರುತ್ತದೆ, ಆದರೆ ಬಾಹ್ಯ ಮೂಲವ್ಯಾಧಿ ಹಿಗ್ಗಿದ ಮತ್ತು ಹಿಗ್ಗಿದ ಎಪಿಥೀಲಿಯಂ ಅಡಿಯಲ್ಲಿ ಪ್ಲೆಕ್ಸಸ್‌ನ ರಕ್ತನಾಳಗಳಾಗಿವೆ. ಮಾಪಕಗಳು.
ಮಿಶ್ರ ಹೆಮೊರೊಯಿಡ್ಸ್ (ಆಂತರಿಕ ಮತ್ತು ಬಾಹ್ಯ) ಬಾಚಣಿಗೆ ಮಾರ್ಗದ ಮೇಲೆ ಮತ್ತು ಕೆಳಗೆ ಉದ್ಭವಿಸುತ್ತದೆ. ಪ್ರಾಯೋಗಿಕ ಉದ್ದೇಶಗಳಿಗಾಗಿ, ಗೋಲಿಘರ್‌ನ ವರ್ಗೀಕರಣ ಎಂದು ಕರೆಯಲ್ಪಡುವ ಮೂಲವ್ಯಾಧಿಗಳ ಗೋಚರತೆ ಮತ್ತು ಹಿಗ್ಗುವಿಕೆಯ ಆಧಾರದ ಮೇಲೆ ಆಂತರಿಕ ಮೂಲವ್ಯಾಧಿಗಳನ್ನು ಮತ್ತಷ್ಟು ಶ್ರೇಣೀಕರಿಸಲಾಗುತ್ತದೆ.
ಮೂಲವ್ಯಾಧಿ I: ಗುದದ ಇಟ್ಟ ಮೆತ್ತೆಗಳು ರಕ್ತಸ್ರಾವವಾಗುತ್ತವೆ ಆದರೆ ಯಾವುದೇ ದೀರ್ಘಕಾಲದ ಮೂಲವ್ಯಾಧಿಗಳಿಲ್ಲ.
ರಕ್ತಸ್ರಾವ III: ಒತ್ತಡಕ್ಕೊಳಗಾದಾಗ ಅಥವಾ ಒತ್ತಡಕ್ಕೊಳಗಾದಾಗ ಗುದದ್ವಾರದ ಮೂಲಕ ಬೀಳುವ ಗುದದ ಇಟ್ಟ ಮೆತ್ತೆಗಳು ಮತ್ತು ನಿಮ್ಮ ಕೈಯಿಂದ ಗುದ ಕಾಲುವೆಯೊಂದಿಗೆ ತಳ್ಳುವ ಅವಶ್ಯಕತೆಯಿದೆ.
ಮೂಲವ್ಯಾಧಿ IV: ವಿಸ್ತರಿಸಿದ ಮೂಲವ್ಯಾಧಿ ಎಲ್ಲಾ ಸಮಯದಲ್ಲೂ ಹೊರಗುಳಿಯುತ್ತದೆ
ಮತ್ತು ಸಾಮಾನ್ಯ ಸ್ಥಿತಿಗೆ ಮರಳಲು ಸಾಧ್ಯವಿಲ್ಲ. ನಿರ್ಬಂಧಿತ ಆಂತರಿಕ ಮೂಲವ್ಯಾಧಿ, ತೀವ್ರವಾದ ಥ್ರಂಬೋಎಂಬೊಲಿಸಮ್ ಮತ್ತು ಪರಿಧಿಯ ಗುದನಾಳದ ಹಿಗ್ಗುವಿಕೆಗೆ ಸಂಬಂಧಿಸಿದ ನಿರ್ಬಂಧಿತ ಮೂಲವ್ಯಾಧಿ ಸಹ ಗ್ರೇಡ್ IV ಹೆಮೊರೊಯಿಡ್ಗಳಾಗಿವೆ.ಕೆಲವು ಲೇಖಕರು ಮೂಲವ್ಯಾಧಿ ಸೈಟ್‌ನ ಅಂಗರಚನಾ ಫಲಿತಾಂಶಗಳ ಆಧಾರದ ಮೇಲೆ ವರ್ಗೀಕರಣವನ್ನು ಪ್ರಸ್ತಾಪಿಸುತ್ತಾರೆ, ಇದನ್ನು ಪ್ರಾಥಮಿಕ (ಗುದ ಕಾಲುವೆಯ ಮೂರು ವಿಶಿಷ್ಟ ತಾಣಗಳಲ್ಲಿ), ದ್ವಿತೀಯಕ (ಗುದದ ಪ್ಯಾಡ್‌ಗಳ ನಡುವೆ), ಅಥವಾ ಅವಧಿ ಎಂದು ವಿವರಿಸಲಾಗಿದೆ. vi, ಮತ್ತು ಪ್ರೋಲ್ಯಾಪ್ಸ್ ಅಥವಾ ಪ್ರೋಲ್ಯಾಪ್ಸ್ಡ್ ಹೆಮೊರೊಯಿಡ್ಸ್ ಎಂದು ವಿವರಿಸಿದ ರೋಗಲಕ್ಷಣಗಳ ಆಧಾರದ ಮೇಲೆ. ಆದಾಗ್ಯೂ, ಈ ವರ್ಗೀಕರಣಗಳನ್ನು ಕಡಿಮೆ ಸಾಮಾನ್ಯವಾಗಿ ಬಳಸಲಾಗುತ್ತದೆ.
ಬಾಹ್ಯಮೂಲವ್ಯಾಧಿ
ಬಾಹ್ಯಮೂಲವ್ಯಾಧಿ ಹಠತ್ತಾಗಿ ಸಂಭವಿಸಬಹುದು : ಇಲ್ಲವೆ ದೀರ್ಘಕಾಲಿಕವಾಗಿದ್ದು ಕ್ರಮೇಣ ವ್ಯಕ್ತವಾಗಿ ಹೆಚ್ಚು ಹದಗೆಡುತ್ತ ಹೋಗಬಹುದು. ಕೆಮ್ಮು ಹತ್ತಿ ಶ್ರಮಪಟ್ಟು ಕೆಮ್ಮುವಾಗ ಇಲ್ಲವೆ ಭಾರ ಎತ್ತುವ ವೇಳೆ ಮುಕ್ಕುವಾಗ ಹಠಾತ್ತನೆ ಬಾಹ್ಯ ಮೂಲವ್ಯಾಧಿ ವ್ಯಕ್ತವಾಗುವುದಿದೆ. ಆ ಸಮಯದಲ್ಲಿ ಆಸನದ ಚರ್ಮದ ಅಡಿಯ ಯಾವುದೋ ಅಭಿಧಮನಿ ಬಿರಿದು ಅಲ್ಲಿ ರಕ್ತಸ್ರಾವವಾಗಿ ರಕ್ತ ಗರಣೆಕಟ್ಟಿ ಅಲ್ಲಿ ಒಂದು ನೋಯುವ ಗಂಟು ಕಾಣಬರುವುದೇ ಈ ಸ್ಥಿತಿ. ಈ ಗಂಟಿನಲ್ಲಿ ಸೋಂಕಿನಿಂದ ಉರಿಯೂತ ಉಂಟಾಗಿ ಗಂಟು ಒಡೆದು ವ್ರಣವಾಗಿ ಹಲವಾರು ದಿವಸಗಳ ಬಳಿಕ ವಾಸಿ ಆಗಬಹುದು. ಶಸ್ತ್ರಕ್ರಿಯೆಯಿಂದ ಗಂಟನ್ನು ಛೇದಿಸಿ ರಕ್ತವನ್ನು ಹೊರ ಹೊರಡಿಸುವುದು ಯುಕ್ತ ಚಿಕಿತ್ಸೆ.
ಆಂತರಿಕ ಮೂಲವ್ಯಾಧಿ
ಮಲವಿಸರ್ಜನೆ ಕಾಲದಲ್ಲಿ ನೋವಿಲ್ಲದೆ ರಕ್ತಸ್ರಾವವಾಗುವುದು ಆಂತರಿಕ ಮೂಲವ್ಯಾದಿಯ ಪ್ರಥಮ ಲಕ್ಷಣ. ಮಲವಿಸರ್ಜನೆಗೆ ಮೊದಲೇ ಇಲ್ಲವೆ ಜೊತೆಯಲ್ಲೆ ರಕ್ತಸ್ರಾವ ಆಗುವುದರಿಂದ ಮಲಕ್ಕೆ ರಕ್ತಹಚ್ಚಿದಂತಿರುತ್ತದೆ. ಮೊಳೆಗಳು ಕೆಳಕ್ಕಿಳಿದು ಹೊರಹೊರಟುಕೊಳ್ಳುವುದು ಮುಂದಿನ ಹಂತ. ಪ್ರಾರಂಭದಲ್ಲಿ ಇವು ಮಲವಿಸರ್ಜನಾನಂತರ ತಾವಾಗಿಯೇ ಒಳಸೇರಿಕೊಳ್ಳುತ್ತವೆ. ಕಾಲಾಂತರದಲ್ಲಿ ಯಾವಾಗ ಮುಕ್ಕಿದರೂ ಇಲ್ಲವೇ ಪ್ರತಿ ಮಲವಿಸರ್ಜನೆ ಕಾಲದಲ್ಲೂ ಹೊರ ಬಂದಮೊಳೆಗಳನ್ನು ಕೈಯಿಂದ ತಳ್ಳಿಯೇ ಒಳಸೇರಿಸಬೇಕಾಗುತ್ತದೆ.
ಮೊಳೆಗಳು ಒಳಗೆ ಇದ್ದಾಗ ಹೊರಪರೀಕ್ಷೆಯಿಂದ ಏನೂ ಪತ್ತೆ ಆಗಿರುವುದಿಲ್ಲ. ಆದರೆ ಗುದನಾಳದರ್ಶಕ (ಪ್ರಾಕ್ಟಾಸ್ಕೋಪ್) ಮೂಲಕ ಪರೀಕ್ಷಿಸಿದಾಗ ಮೊಳೆಗಳು ಕಂಡುಬರುತ್ತವೆ. ಆಂತರಿಕ ಮೊಳೆಗಳಿಂದ ಅಧಿಕರಕ್ತಸ್ರಾವ ಆಗಬಹುದು. ಧಮನಿಗಳಲ್ಲಿ ರಕ್ತ ಗರಣೆಕಟ್ಟಬಹುದು. ಸ್ಥಳೀಯವಾಗಿ ವ್ರಣವಾಗಬಹುದು. ಹೊರಹೊರಟುಕೊಂಡ ಮೊಳೆ ಕ್ಷಯಿಸಿ ಕೊನೆಯಾಗಬಹುದು. ನೆರೆಯ ಮೂತ್ರಪಿಂಡ ಧಮನಿಯ ಉರಿಯೂತವು ಉಂಟಾಗಬಹುದು.
ಬಾಹ್ಯ ಸಂಪರ್ಕಗಳು
ವರ್ಗ:ರೋಗಗಳು ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಭಾಸ್ಕರನ ಚಕ್ರ
ಭಾಸ್ಕರನ ಚಕ್ರವು ಕ್ರಿ.ಶ. ೧೧೫೦ರ ಸುಮಾರಿಗೆ ಭಾರತೀಯ ಗಣಿತಶಾಸ್ತ್ರಜ್ಞ ಭಾಸ್ಕರ II ರಿಂದ ಮಾಡಲ್ಪಟ್ಟ ಒಂದು ಕಾಲ್ಪನಿಕ ಶಾಶ್ವತ-ಚಲನೆಯ ಯಂತ್ರ ವಿನ್ಯಾಸವಾಗಿದೆ. ಚಕ್ರವು ಬಾಗಿದ ಅಥವಾ ಬಾಗಿದ ಅರೆಗಳನ್ನು ಹೊಂದಿದ್ದು ಅವುಗಳನ್ನು ಭಾಗಶಃ ಪಾದರಸದಿಂದ ತುಂಬಿಸಲಾಗಿತ್ತು. ಒಮ್ಮೆ ಚಲನೆಯಲ್ಲಿರುವಾಗ, ಪಾದರಸವು ಅರೆಯ ಒಂದು ಬದಿಯಿಂದ ಇನ್ನೊಂದಕ್ಕೆ ಹರಿಯುತ್ತದೆ. ಇದರಿಂದಾಗಿ ಚಕ್ರವು ನಿರಂತರ ಸಮತೋಲನದ ಚಲನೆಯಲ್ಲಿರುತ್ತದೆ.
ಎಲ್ಲಾ ಶಾಶ್ವತ-ಚಲನೆಯ ಯಂತ್ರಗಳಂತೆ, ಭಾಸ್ಕರನ ಚಕ್ರವು ಕೂಡ ಕೆಲಸ ಮಾಡಲಾಗದ ಯಂತ್ರ ವಿನ್ಯಾಸಗಳಲ್ಲಿ ಒಂದು ಎಂಬ ಅಪಖ್ಯಾತಿಯನ್ನು ಪಡೆದಿದೆ. ಚಕ್ರವನ್ನು ನಿಜವಾಗಿಯೂ ಅತಿಯಾಗಿ ಸಮತೋಲನಗೊಳಿಸಲು (ಅಂದರೆ ಒಂದು ದಿಕ್ಕಿನಲ್ಲಿಯ ಬಲವು ಇನ್ನೊಂದು ದಿಕ್ಕಿನಕ್ಕಿಂತ ಹೆಚ್ಚಾಗಿರುತ್ತದೆ) ಮತ್ತು ಚಲನೆಯನ್ನು ಉಂಟುಮಾಡಲು, ಚಕ್ರದ ಚಲನೆಯ ಉದ್ದಕ್ಕೂ ಕಡ್ಡಿಗಳ ತ್ರಿಜ್ಯವನ್ನು ಬದಲಾಯಿಸಬೇಕಾಗುತ್ತದೆ. ಇದನ್ನು ಸಕ್ರಿಯವಾಗಿ ಮಾಡಬೇಕಾಗಿದೆ. ಹಾಗೂ ಹೀಗೆ ಮಾಡಲು ಶಕ್ತಿಯನ್ನು ವ್ಯಯಿಸಬೇಕಾಗುತ್ತದೆ. ಅಂದರೆ ಯಂತ್ರವು ಶಾಶ್ವತ-ಚಲನೆಯ ಎಂಜಿನ್ ಆಗಲಾರದು. ಚಕ್ರವು ಚಲಿಸುತ್ತಿರುವಾಗ ಅದನ್ನು ಪರಿಗಣಿಸುವುದು ಸಹ ಮುಖ್ಯವಾಗಿದೆ. ಏಕೆಂದರೆ ಅದನ್ನು ಸಮತೋಲನವನ್ನು ಮೀರಿದಂತೆ ಕಾಣಿಸಬಹುದು ಹಾಗೂ ಇದರಿಂದ ಗಣಿತದ ಪ್ರಕಾರ ಒಟ್ಟಾರೆ ಬಲ ಇದೆ ಎಂದು ತೋರಿಬರುತ್ತದೆ. ಚಕ್ರವು ಸಮತೋಲನದಿಂದ ಹೊರಗುಳಿದಿದ್ದಲ್ಲಿ ಚಲನೆಯನ್ನು ಉಂಟುಮಾಡಲು ಇದು ಸಂಪೂರ್ಣವಾಗಿ ಸಾಧ್ಯ. ಆದರೆ ಆ ಚಲನೆಯು ಅನಿರ್ದಿಷ್ಟವಾಗಿ ಮುಂದುವರಿಯುವುದಿಲ್ಲ ಮತ್ತು ಅಂತಿಮವಾಗಿ ನಿಲ್ಲುತ್ತದೆ.
ಚಿಕ್ಕಿ
thumb ಚಿಕ್ಕಿ ಸಾಮಾನ್ಯವಾಗಿ ಕಡಲೆಕಾಯಿ ಮತ್ತು ಬೆಲ್ಲದಿಂದ ತಯಾರಿಸಲಾದ ಒಂದು ಸಾಂಪ್ರದಾಯಿಕ ಭಾರತೀಯ ಮಿಠಾಯಿ. ಅತ್ಯಂತ ಸಾಮಾನ್ಯ ಕಡಲೆಕಾಯಿ ಚಿಕ್ಕಿಯಲ್ಲದೆ ಚಿಕ್ಕಿಯ ಹಲವು ವಿಭಿನ್ನ ವಿಧಗಳಿವೆ. ಚಿಕ್ಕಿಯ ಪ್ರತಿ ವಿಧವನ್ನು, ಹುರಿಗಡ್ಲೆ, ಎಳ್ಳು, ಮಂಡಕ್ಕಿ, ಅವಲಕ್ಕಿ, ಅಥವಾ ಒಣಕೊಬ್ಬರಿಯನ್ನು ಒಳಗೊಂಡಂತೆ, ಬಳಸಲಾದ ಪದಾರ್ಥಗಳನ್ನು ಆಧರಿಸಿ ಹೆಸರಿಸಲಾಗುತ್ತದೆ.
ಮಾಡುವ ವಿಧಾನ
ಮೊದಲಿಗೆ ಕಡಲೆ ಬೀಜ ಹುರಿದು ಪುಡಿ ಮಾಡಿಟ್ಟುಕೊಳ್ಳಿ.ಆಮೇಲೆ ಸ್ಟವ್ ಹಚ್ಚಿ ಅದರ ಮೇಲೆ ದಪ್ಪ ತಳ ಇರುವ ಪಾತ್ರೆ ಇಡಿ. ಪಾತ್ರೆಗೆ ಬೆಲ್ಲ ಹಾಕಿ 2 ಚಮಚ ನೀರು ಸೇರಿಸಿ,ಬೆಲ್ಲ ಕರಗಿ ಎಳೆ ಪಾಕ ಬಂದ ಕೂಡಲೇ ಅದಕ್ಕೆ ಪುಡಿ ಮಾಡಿದ ಕಡಲೆ ಬೀಜ ಸೇರಿಸಿ ನಂತರ ಅದಕ್ಕೆ ಏಲಕ್ಕಿ ಪುಡಿ ಮಾಡಿ ಚೆನ್ನಾಗಿ ಮಿಕ್ಸ್ ಮಾಡಿ ಆಮೇಲೆ ಒಂದು ತಟ್ಟೆಗೆ ಸ್ವಲ್ಪ ತುಪ್ಪ ಸವರಿ ಅದರ ಮೇಲೆ ಮಿಕ್ಸ್ ಹಾಕಿ ಬಿಸಿ ಇರುವಾಗಲೇ ಬೇಕಾದ ಆಕಾರಕ್ಕೆ ಚಿಕ್ಕಿಯನ್ನು ಕತ್ತರಿಸಿಕೊಳ್ಳಬಹುದು.
ಉಲ್ಲೇಖಗಳು
ವರ್ಗ:ಮಿಠಾಯಿಗಳು
ಸಿದ್ಧಾರ್ಥ ಅರಕೇರಿ
ಸಿದ್ಧಾರ್ಥ ಅರಕೇರಿಯವರು ವಿಜಯಪುರ ಜಿಲ್ಲೆಯ ಮಾಜಿ ಶಾಸಕ.
ಶಿಕ್ಷಣ
ಅರಕೇರಿಯವರು ಕಾನೂನು ಪದವಿ ಪಡೆದಿದ್ದಾರೆ.
ನಿಧನ
ಸಿದ್ಧಾರ್ಥ ಅರಕೇರಿಯವರು ೨೪ನೇ ಏಪ್ರಿಲ್ ೨೦೧೯ರಲ್ಲಿ ನಿಧನರಾದರು.
ಉಲ್ಲೇಖ
ವರ್ಗ:ರಾಜಕಾರಣಿಗಳು
ಪ್ರಜ್ಞಾಶೂನ್ಯತೆ
ಪ್ರಜ್ಞಾಶೂನ್ಯತೆ (ಮೂರ್ಛೆ ಹೋಗುವುದು) ಎಂದರೆ ಪ್ರಜ್ಞೆ ತಪ್ಪುವುದು ಮತ್ತು ಸ್ನಾಯುಶಕ್ತಿಯನ್ನು ಕಳೆದುಕೊಳ್ಳುವುದು. ಇದರ ಲಕ್ಷಣಗಳೆಂದರೆ ಕ್ಷಿಪ್ರ ಆರಂಭ, ಲಘು ಅವಧಿವರೆಗೆ ಇರುವುದು, ಮತ್ತು ಸಹಜ ಚೇತರಿಕೆ. ಸಾಮಾನ್ಯವಾಗಿ ಕಡಿಮೆ ರಕ್ತದೊತ್ತಡದ ಕಾರಣದಿಂದ ಮೆದುಳಿಗೆ ರಕ್ತದ ಹರಿವು ಕಡಿಮೆಯಾಗುವುದರಿಂದ ಇದು ಉಂಟಾಗುತ್ತದೆ. ಮೂರ್ಛೆ ಹೋಗುವ ಮೊದಲು ಕೆಲವೊಮ್ಮೆ ತಲೆಸುತ್ತು, ಬೆವರುವಿಕೆ, ಬಿಳಿಚಿಕೊಂಡ ಚರ್ಮ, ಮಂಕಾದ ದೃಷ್ಟಿ, ವಾಕರಿಕೆ, ವಾಂತಿ, ಅಥವಾ ಉಷ್ಣವೆನಿಸುವಂತಹ ಲಕ್ಷಣಗಳು ಇರುತ್ತವೆ. ಪ್ರಜ್ಞಾಶೂನ್ಯತೆಯನ್ನು ಸ್ನಾಯು ಸೆಳೆತದ ಲಘು ಅನುಭವದೊಂದಿಗೆ ಕೂಡ ಸಂಬಂಧಿಸಬಹುದು.
ಉಲ್ಲೇಖಗಳು
<references group="" responsive="1">
ಬಾಹ್ಯ ಸಂಪರ್ಕಗಳು
ವರ್ಗ:ಲಕ್ಷಣಗಳು ಮತ್ತು ಚಿಹ್ನೆಗಳು
ಮನೋಮಾಹಿತಿಶಾಸ್ತ್ರ
ಮನೋಮಾಹಿತಿಶಾಸ್ತ್ರ (ಸೈಕೋಇನ್‌ಫರ್ಮ್ಯಾಟಿಕ್ಸ್) ಒಂದು ಉದಯೋನ್ಮುಖ ಅಂತರಶಿಸ್ತೀಯ ಕ್ಷೇತ್ರವಾಗಿದ್ದು, ವ್ಯಕ್ತಿತ್ವ ಮತ್ತು ಮನಸ್ಥಿತಿಯಂತಹ ಮಾನಸಿಕ ಗುಣಲಕ್ಷಣಗಳ ಬಗ್ಗೆ ಮಾಹಿತಿಯನ್ನು ಅರಿಯಲು ಮನೋವಿಜ್ಞಾನದಿಂದ ಮಾಹಿತಿಯನ್ನು ಪಡೆಯುವಿಕೆ, ವಿಭಾಗೀಕರಣ ಮತ್ತು ಸಂಶ್ಲೇಷಣೆಗಾಗಿ ಕಂಪ್ಯೂಟರ್ ವಿಜ್ಞಾನದ ತತ್ವಗಳನ್ನು ಬಳಸುತ್ತದೆ.
ಮನೋವಿಜ್ಞಾನವು ಐತಿಹಾಸಿಕವಾಗಿ ಮಾಹಿತಿಯನ್ನುನು ಸಂಗ್ರಹಿಸಲು ಪ್ರಯೋಗಗಳು ಮತ್ತು ಪ್ರಶ್ನಾವಳಿಗಳನ್ನು ಅವಲಂಬಿಸಿದೆ. ಈ ವಿಧಾನದಲ್ಲಿ ಹಲವಾರು ಅನನುಕೂಲತೆಗಳಿವೆ. ಅವುಗಳೆಂದರೆ ಪ್ರಯೋಗಗಳು ಸಾಮಾನ್ಯವಾಗಿ ಕಡಿಮೆ ಸಂಖ್ಯೆಯ ವ್ಯಕ್ತಿಗಳನ್ನು ಒಳಗೊಂಡಿರುತ್ತವೆ (ಅವರನ್ನು ಭಾಗವಹಿಸಲು ಪ್ರೋತ್ಸಾಹಿಸಬೇಕು) ಮತ್ತು ಭಾಗವಹಿಸಿದವರು ಸ್ವಯಂ-ವರದಿ ಮಾಡಿದ ಉತ್ತರಗಳು ಮತ್ತು ಸಂದರ್ಶನಗಳು ಪಕ್ಷಪಾತ ಮತ್ತು ವಿಶ್ವಾಸಾರ್ಹವಲ್ಲದವಾಗಿರುತ್ತವೆ. ಮನೋಮಾಹಿತಿಶಾಸ್ತ್ರ ಈ ಸಮಸ್ಯೆಗಳನ್ನು ಮನೋವಿಜ್ಞಾನಕ್ಕೆ ಸಂಬಂಧಿಸಿದ ಬಿಗ್ ಡೇಟಾವನ್ನು ಸಂಗ್ರಹಿಸುವ ಮೂಲಕ ಹಾಗೂ (ಉದಾಹರಣೆಗೆ ಸ್ಮಾರ್ಟ್‌ಫೋನ್‌ಗಳು ಅಥವಾ ಸಾಮಾಜಿಕ ಮಾಧ್ಯಮ ಜಾಲತಾಣಗಳಲ್ಲಿನ ಸಂವಹನಗಳು) ಸಂಬಂಧಿತ ಮಾನಸಿಕ ಮಾಹಿತಿಗಾಗಿ ದತ್ತಾಂಶ ಗಣಿಗಾರಿಕೆ ಮಾಡುವ ಮೂಲಕ ಪರಿಹರಿಸುತ್ತದೆ.
ಉಲ್ಲೇಖಗಳು
ವರ್ಗ:ಗಣಕ ವಿಜ್ಞಾನ ವರ್ಗ:ವಿಜ್ಞಾನ ಸಂಪಾದನೋತ್ಸವ ೨೦೨೨
ಬರ್ಮೀ ಭಾಷೆ
ಬರ್ಮೀ ಭಾಷೆ - ಬರ್ಮ ಒಕ್ಕೂಟದ ಅಧಿಕೃತ ಭಾಷೆ. ಆ ನಾಡಿನ 23 ದಶಲಕ್ಷ ಪ್ರಜೆಗಳ ಪೈಕಿ 2/3 ರಷ್ಟು ಜನರ ಮಾತೃಭಾಷೆ. ಲಿಖಿತ ಸಾಹಿತ್ಯ ಹದಿನೈದನೆಯ ಶತಮಾನದಿಂದ ದೊರೆಯುತ್ತದೆಯಾದರೂ ಹನ್ನೊಂದನೆಯ ಶತಮಾನದಷ್ಟು ಹಿಂದಕ್ಕೆ ಹೋಗುವ ಶಿಲಾಶಾಸನಗಳೂ ದೊರೆತಿವೆ. ಈ ಭಾಷೆಯಲ್ಲಿ ಮೂರು ಬಗೆಯ ಶೈಲಿಗಳನ್ನು ಸ್ಪಷ್ಟವಾಗಿ ಗುರುತಿಸಬಹುದು; ಅಭಿಜಾತ ಶೈಲಿ, ಬರವಣಿಗೆಯಲ್ಲಿರುವ ಗದ್ಯ (ಪಾಲಿ ವ್ಯಾಕರಣ ಮತ್ತು ವಾಕ್ಯರಚನೆಯಿಂದ ಬಹಳವಾಗಿ ಪ್ರಭಾವಗೊಂಡಿದೆ) ಮತ್ತು ಆಡುಭಾಷೆ. ಇವುಗಳಲ್ಲಿ ಪದಕೋಶದ ದೃಷ್ಟಿಗಿಂತಲೂ ವಾಕ್ಯರಚನೆ ಮತ್ತು ವ್ಯಾಕರಣಾಂಶಗಳ ದೃಷ್ಟಿಯಿಂದ ಭಿನ್ನತೆ ಕಂಡುಬರುತ್ತದೆ.
ಬರ್ಮೀ ಲಿಪಿ ಉಗಮ
ಬರ್ಮೀ ಲಿಪಿ ಉಗಮಿಸಿದ್ದು ದಕ್ಷಿಣ ಭಾರತೀಯ ಮೂಲದಿಂದ. ಬಹಳವಾಗಿ ವೃತ್ತಗಳು ಮತ್ತು ವೃತ್ತಭಾಗಗಳು ಕಂಡುಬರುವ ಈ ಲಿಪಿಯನ್ನು ಎಡದಿಂದ ಬಲಕ್ಕೆ ಬರೆಯುತ್ತಾರೆ. ಇದರ ಸಾಂಪ್ರದಾಯಿಕ ಕಾಗುಣಿತ ಪದ್ಧತಿ ತೌಲನಿಕ ಭಾಷಾಶಾಸ್ತ್ರೀಯ ಅಧ್ಯಯನಕ್ಕೆ ದಾರಿಮಾಡಿಕೊಡುತ್ತದೆ. ಬರ್ಮೀ ಭಾಷೆ ಸೈನೋಟೆಬೆಟನ್ ಭಾಷಾವರ್ಗಕ್ಕೆ ಸೇರಿದ ಟೆಬೆಟೊ-ಬರ್ಮೀ ಉಪವರ್ಗದ ಒಂದು ಭಾಷೆ. ಮೂಲಭೂತವಾಗಿ ಇದು ಏಕಾಕ್ಷರ ಭಾಷೆ. ಅಂದರೆ ನಿರ್ದಿಷ್ಟವಾಗಿ ಒಂದು ಅಕ್ಷರದ ಆಕೃತಿಮಾನಗಳು ಇದರಲ್ಲುಂಟು. ಇದು ಒಂದು ತಾನಭಾಷೆ (ಟೋನ್ ಲ್ಯಾಂಗ್ವೇಜ್) ಸಹ ಹೌದು. ಒಂದು ನಿಮ್ನ-ಸ್ವರಾಘಾತ ಮತ್ತು ಮೂರು ಉಚ್ಚ-ಸ್ವರಾಘಾತ ಮಾದರಿಯ ಅಕ್ಷರಗಳು ಇದರಲ್ಲಿ ಕಂಡುಬರುತ್ತವೆ.
ಬರ್ಮೀ ಭಾಷೆ ಕ್ರಿಯಾಪದ
ಅಂತಿಮ ಕ್ರಿಯಾಪದಕ್ಕೆ ಮೊದಲು ಬರುವ ಪದಗಳ ಕ್ರಮ ಈ ಭಾಷೆಯಲ್ಲಿ ಸಾಪೇಕ್ಷವಾಗಿ ನಿರ್ಬಂಧಕ್ಕೆ ಒಳಗಾಗಿರುವುದಿಲ್ಲ. ಅದರಲ್ಲೂ ಅನೇಕ ವೇಳೆ ವಾಕ್ಯ ರಚನೆಯ ಸಂಬಂಧಗಳನ್ನು ತೋರಿಸಬೇಕಾದರೆ ಅಂತ್ಯಪ್ರತ್ಯಯಗಳನ್ನು ಬಳಸಲಾಗುತ್ತದೆ. ಆದರೆ ಪ್ರಧಾನ ಕ್ರಿಯಾಪದದೊಡನೆಯೆ ವಾಕ್ಯ ಕೊನೆಗೊಳ್ಳುತ್ತದೆ. ಬರ್ಮೀ ಆಡು ಭಾಷೆಯ ಸಮೀಕರಣಾತ್ಮಕ ವಾಕ್ಯಗಳಲ್ಲಿ ಸಂಯೋಜಕ ಕ್ರಿಯಾ ಪದಗಳನ್ನು ಬಳಸುವುದಿಲ್ಲ. ಎಣಿಕೆ ಮಾಡಬೇಕಾದರೆ ಸಂಖ್ಯಾವಾಚಕಗಳ ಪ್ರಯೋಗ ಉಂಟು.
ಬರ್ಮಾದಲ್ಲಿ ಮಾತನಾಡುವ ಇತರ ಭಾಷೆ
ಬರ್ಮ ಒಕ್ಕೊಟದಲ್ಲಿ ಮಾತನಾಡುವ ಇತರ ಭಾಷೆಗಳೆಂದರೆ ಶಾನ್ ಭಾಷೆ(7%), ಕಾರೆನ್ ಭಾಷೆ(8%) ಮಾನ್ ಭಾಷೆ(2%) ಚಿನ್ ಭಾಷೆ ಮತ್ತು ಜಿಂಗ್‍ಪಾ ಭಾಷೆ.
ಉಲ್ಲೇಖ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಅಂತೋನಿ ಪತ್ರಾವೋ
ಇವರು Puttur,_Karnataka ನವರು. ಇವರು ಪುತ್ತೂರಿನಲ್ಲಿ ಹಲವು ಶಿಕ್ಷಣ ಸಂಸ್ಥೆಗಳನ್ನು ಸ್ಠಾಪಿಸಿದ್ದಾರೆ. ಸಂತ ಫಿಲೋಮಿನ ಪ್ರೌಢ ಶಾಲೆ, ಪದವಿ ಪೂರ್ವ ಕಾಲೇಜು,ಪದವಿ ಕಾಲೇಜು,ವಿಕ್ಟರ್ಸ್ ಪ್ರಾಥಮಿಕ ಮತ್ತು ಪ್ರೌಢ ಶಾಲೆಗಳನ್ನು ಇವರು ಸ್ಥಾಪಿಸಿದ್ದಾರೆ .
ಆದಿನಾಥ ಬಸದಿ ಜಿನ ದೇವರಗದ್ದೆ ಹಿರೇಗುತ್ತಿ
ಶ್ರೀ ೧೦೦೮ ಆದಿನಾಥ ಬಸದಿ, ಜಿನ ದೇವರಗದ್ದೆ, ಹಿರೇಗುತ್ತಿ
ಸ್ಥಳ
ಕುಮಟಾ ತಾಲೂಕು ಹಿರೇಗುತ್ತಿಯ ಕೋಟೆಹಕ್ಕಲು ಬಳಿಯ ಚಿಕ್ಕಗುತ್ತಿಯ ಜಿನದೇವರಗದ್ದೆಯಲ್ಲಿ ಈ ಬಸದಿ ಇದೆ. ಕುಮಟಾ ತಾಲೂಕು ಕೇಂದ್ರದಿಂದ ಇಲ್ಲಿಗೆ ೨೦ ಕಿಲೋಮೀಟರ್ ದೂರ. ಮಂಗಳೂರು ಕಾರವಾರ ರಾಷ್ಟ್ರೀಯ ಹೆದ್ದಾರಿ ೬೬ ರಿಂದ ಅರ್ಧ ಕಿಲೋಮೀಟರ್ ದೂರದಲ್ಲಿದೆ.
ಹಿನ್ನಲೆ
ಈ ಗದ್ದೆಯು ಸ್ಥಳೀಯರಾದ ಶ್ರೀ ಗೌರೀಶ್ ಬೀರಣ್ಣ ನಾಯಕರಿಗೆ ಸೇರಿದ್ದು, ಅಲ್ಲಿಯವರೆಗೂ ರಸ್ತೆಯಿದೆ. ಗದ್ದೆಯ ಮಧ್ಯದಲ್ಲಿ ದೊಡ್ಡ ಗಾತ್ರದ ಮುರಕಲ್ಲುಗಳಿಂದ ನಿರ್ಮಾಣವಾದ ಇಲ್ಲಿಯ ಒಂದು ದಿನ್ನೆಯ ಮೇಲೆ ಈ ಬಸದಿ ಇದ್ದಿರಬೇಕು. ಆದರೆ ಈಗ ಯಾವುದೇ ಕಟ್ಟಡವಿಲ್ಲ. ಮಧ್ಯದಲ್ಲಿ ಸುಮಾರು ೨ ಅಡಿ ಎತ್ತರದ ಈ ಸುಂದರ ಆದಿನಾಥ ಸ್ವಾಮಿಯ ಪರ್ಯಂಕಾಸನದ ಶಿಲಾವಿಗ್ರಹವಿದೆ. ಕುಳಿತಿರುವ ಸ್ವಾಮಿಯಷ್ಟೇ ಎತ್ತರದ ಚಾಮರಧಾರಿಗಳು ಸ್ವಾಮಿಯ ಎಡಬಲಗಳಲ್ಲಿ ನಿಂತುಕೊಂಡಿದ್ದಾರೆ. ಸ್ವಾಮಿಯ ಜಂಘಗಳ ಬಳಿಯಲ್ಲಿ ಕೆಳಗಡೆ ಎರಡು ಚಿಕ್ಕ ಚಿಕ್ಕ ಬಿಂಬಗಳಿವೆ. ಆದರೆ ಇವರು ಯಾರೆಂದು ತಿಳಿಯುವುದಿಲ್ಲ. ಪದ್ದಪೀಠದ ಕೆಳಗೆ ಯಾವುದೇ ಲಾಂಛನವು ಕಂಡುಬರುವುದಿಲ್ಲ. ಆದರೆ ವರ್ತಮಾನ ಕಾಲದ ೨೪ ತೀರ್ಥಂಕರರ ಪೈಕಿ ಆದಿನಾಥ ಸ್ವಾಮಿಯ ಬಿಂಬದಲ್ಲಿರುವ ಬಿಟ್ಟಿರುವ ತಲೆಕೂದಲ ವಿನ್ಯಾಸ ಇಲ್ಲಿ ಕಂಡು ಬರುವುದರಿಂದ ಇದು ಆದಿನಾಥ ಸ್ವಾಮಿಯ ಬಿಂಬಿವೆಂಬುದರಲ್ಲಿ ಸಂಶಯವಿಲ್ಲ.
ಇತಿಹಾಸ
ಲಾಂಛನ ಇರಬೇಕಾದ ಸ್ಥಳದಲ್ಲಿ ಒಂದು ಚಿಕ್ಕ ಶಾಸನವಿದ್ದು ಅದು ಮೂಲ ಸಂಘ, ಕಾಲೂರ್ಗಣದ ಚಿಕ್ಕ ಸೆಟ್ಟಿ, ಅವನ ಮಗ ಬಂಮಿ ಸೆಟ್ಟಿ ಮತ್ತು ನಗರದವರು ಮಾಡಿಸಿದ ಆದಿನಾಥ ಸ್ವಾಮಿ ಎಂಬ ವಿಚಾರವನ್ನು ತಿಳಿಸುತ್ತದೆ. ಈ ಬಿಂಬವು ಚರಸ್ಥಿತಿಯಲ್ಲಿಯೇ ಇದೇ, ಬಳಿಯಲ್ಲಿ ಇದೇ ಸ್ಥಿತಿಯಲ್ಲಿರುವ ಎರಡು ನಿಷಿಧಿಫಲಕಗಳಿವೆ. ಅವುಗಳ ಮೇಲೆಯೂ ಬರಹವಿದೆ. ಈ ಚಾಮರ ಧಾರಿಗಳು ಶಾಸನಗಳ ಅಕ್ಷರಗಳು ಸುಮಾರು ೧೧ ನೇ ಶತಮಾನಕ್ಕೆ ಸಂಬಂಧಪಟ್ಟವುಗಳಾಗಿರುವ ಕಾರಣ ಈ ಬಿಂಬವು ಸಿದ್ಧವಾಗಿ ಹೆಚ್ಚು ಕಡಿಮೆ ಆದೇ ಕಾಲದಲ್ಲಿ ಈ ಬಸದಿಯು ನಿರ್ಮಾಣವೂ ಆಗಿರಬಹುದೆಂದು ಹೇಳಬಹುದು. ಹಿರೇಗುತ್ತಿಯು ವಿಶೇಷವಾದ ಐತಿಹಾಸಿಕ ಹಿನ್ನೆಲೆಯನ್ನು ಹೊಂದಿದ್ದು, ಸುಮಾರು ಕ್ರಿ.ಶ. ೫ ನೇ ಶತಮಾನಕ್ಕೆ ಸಂಬಂಧಿಸಿದ ಪ್ರಾಕ್ತನ ಪುರಾವೆಗಳನ್ನು ಇಲ್ಲಿ ಕಾಣಬಹುದು.
ಉಲ್ಲೇಖಗಳು
ವರ್ಗ: ಜೈನ ಧರ್ಮದ ಪುಣ್ಯ ಕ್ಷೇತ್ರಗಳು
ಮೂಕಜ್ಜಿ, ಮೂಕಾಂಬಿಕಾ ಐತಾಳ
ಮೂಕಾಂಬಿಕಾ, ಉಳ್ಳೂರು ಮೂಕಾಂಬಿಕಾ ಐತಾಳ (ಮೂಕಜ್ಜಿ,ಮೂಕಾಂಬು), ಕುಂದಾಪುರ
ಜನನ: ೨೮-೦೮-೧೯೦೮, ಉಳ್ಳೂರು (ಕುಂದಾಪುರ) ವೃತ್ತಿ: ಆಶು ಕವಯಿತ್ರಿ, ಹಾಡಿನಜ್ಜಿ ರಾಷ್ಟ್ರೀಯತೆ: ಭಾರತೀಯ ಪ್ರಕಾರ/ಶೈಲಿ: ವಿಷಯ:ಕನ್ನಡ
ತ್ರಿಪದಿಗಳು
ಕಂಠಸ್ಥ ತ್ರಿಪದಿಗಳು ನೂರಾರು
ದೊರೆತ ಮನ್ನಣೆಗಳು
ಬೆಂಗಳೂರು ದೂರದರ್ಶನದ 'ಸಿರಿಗಂಧ' ಧಾರಾವಾಹಿಯಲ್ಲಿ ಮೂಕಜ್ಜಿಯ ಪರಿಚಯ.
ಮೂಕಜ್ಜಿಯವರ ಕೆಲವು ಚಿಂತನೆಗಳು ಒಡಲು ಚೊಕ್ಕದಲಿ ಇರಬೇಕು ಒಡಲು ಚೊಕ್ಕದಲಿ ಇರಬೇಕು - ನಿತ್ಯದಿ ತೊಳೆದಾರಿದ ಸೀರೆ ಉಡಬೇಕು
ಉಲ್ಲೇಖ
<References />
ವರ್ಗ:ಜಾನಪದ ಸಾಹಿತ್ಯ
ಆಲ್ಬಿಯಸ್ ಟಿಬ್ಯುಲಸ್
ಆಲ್ಬಿಯಸ್ ಟಿಬ್ಯುಲಸ್ -ಸುಮಾರು ಕ್ರಿ.ಪೂ. 19ರಲ್ಲಿ ಜೀವಿಸಿದ್ದ ರೋಮನ್ ಕವಿ. ಲ್ಯಾಟಿನ್ ಶೋಕಗೀತೆಗಳ ರಚನೆಯಲ್ಲಿ ಸಿದ್ಧಹಸ್ತ.
ಪ್ರಾಚೀನ ರೋಮನ್ ಅಶ್ವಾರೋಹಿ ವೀರರ ಮನೆತನಕ್ಕೆ ಸೇರಿದ ಈತನ ತೋಟಗಳು ಟೈಬರ್ ಮತ್ತು ಪ್ರಯೋನಸ್ಟೇಗಳ ನಡುವಿನ ಪೇಡಂ ಎಂಬ ಸ್ಥಳದಲ್ಲಿ ಇದ್ದುವು. ಮಸೆಲ್ಲ ಎಂಬಾತನ ಆಶ್ರಯದಲ್ಲಿದ್ದ ಕವಿಗೋಷ್ಠಿಯ ಸದಸ್ಯರಲ್ಲಿ ಈತನೂ ಒಬ್ಬನಾಗಿದ್ದ. ಕ್ರಿ.ಪೂ. 31ರಲ್ಲಿ ಅಕ್ವಿಟಾನಿಯನ್ನರ ವಿರುದ್ಧ ಮಸೆಲ್ಲ ಕೈಗೊಂಡ ದಂಡ ಯಾತ್ರೆಯಲ್ಲಿ ಈತನೂ ಭಾಗವಹಿಸಿದ್ದ. ಅಲ್ಲದೆ ಪೂರ್ವದೇಶಗಳಿಗೆ ನಿಯೋಗಿಯಾಗಿ ಕೂಡ ಹೋಗಿದ್ದ. ಆದರೆ ಕಾರ್ಸೈರದಲ್ಲಿ ಈತ ಕಾಯಿಲೆ ಬಿದ್ದದ್ದರಿಂದ ರೋಮಿಗೆ ಹಿಂದಿರುಗಿ ಬರಬೇಕಾಯಿತು. ಈತನ ಶೋಕಗೀತೆಗಳನ್ನು ಎರಡು ಗ್ರಂಥಗಳಲ್ಲಿ ಸಂಗ್ರಹಿಸಲಾಗಿದೆ. ಮುಖ್ಯವಾಗಿ ಅವು ಈತನ ಪ್ರಣಯಿನಿಯರಾದ ಡೀಲ್ಯ ಮತ್ತು ನೆಮಿಸಿಸ್ ಎಂಬವರನ್ನು ಕುರಿತವು. ಡೀಲ್ಯ ಸಂಸ್ಥೆಯೊಂದರೆ ಮೇಲ್ವಿಚಾರಕಳಾಗಿದ್ದಳೆಂದೂ ನೆಮಿಸಿಸ್ ವೇಶ್ಯೆಯಾಗಿದ್ದಳೆಂದೂ ತಿಳಿದುಬರುತ್ತದೆ. ಕಟಲಸನ ಶೋಕಗೀತೆಗಳಲ್ಲಿ ಕಂಡು ಬರುವ ಭಾವೋದ್ದೀಪನೆಗಳು ಈತನ ಪ್ರೇಮಗೀತೆಗಳಲ್ಲಿ ಕಂಡುಬರುವುದಿಲ್ಲ. ಆದರೂ ಅವು ಮನೋಹರವಾಗಿವೆ; ಸರಳವಾಗಿವೆ. ಈತನ ಕವನಗಳ ಇಂಗ್ಲಿಷ್ ಭಾಷಾಂತರಗಳನ್ನು ಜೆ.ಪಿ. ಪೋಸ್ಟ್ ಗೇಟ್ ನೀಡಿದ್ದಾನೆ.
ವರ್ಗ:ಕವಿಗಳು ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ತೊರವಿ
ತೊರವಿ ಗ್ರಾಮವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ ವಿಜಯಪುರ ತಾಲ್ಲೂಕಿನಲ್ಲಿದೆ.
ಚರಿತ್ರೆ
ತೊರವಿ ಗ್ರಾಮವು ವಿಜಯಪುರದಿಂದ ಪಶ್ಚಿಮಕ್ಕೆ 6 ಕಿ.ಮೀ. ಅಂತರದಲ್ಲಿ ಅಥಣಿಗೆ ಹೋಗುವ ಮಾರ್ಗದಲ್ಲಿರುವ ಗ್ರಾಮ. ಈ ಗ್ರಾಮದಲ್ಲಿ ಪ್ರಾಚೀನ ಶ್ರೀಲಕ್ಷ್ಮೀ ನರಸಿಂಹ ದೇವಸ್ಥಾನವಿದೆ. ಈ ದೇವಸ್ಥಾನ ಗುಹಾಂತರ ದೇವಾಲಯದಂತೆ ಗೋಚರಿಸುತ್ತದೆ. ಆಕರ್ಷಕವಾದ ನರಸಿಂಹ ವಿಗ್ರಹ ಗಮನ ಸೆಳೆಯುತ್ತದೆ. 15 ನೇ ಶತಮಾನದಲ್ಲಿ ನರಹರಿ ಎಂಬ ಕವಿ, ಕುಮಾರ ವಾಲ್ಮೀಕಿ ಎಂಬ ಹೆಸರಿನಿಂದ ನರಸಿಂಹ ದೇವಸ್ಥಾನದಲ್ಲಿಯೇ ಕುಳಿತು ತೊರವಿ ರಾಮಾಯಣವನ್ನು ರಚಿಸಿದ ಎಂಬ ಪ್ರತೀತಿ ಇದೆ.
ಭೌಗೋಳಿಕ
ಗ್ರಾಮವು ಭೌಗೋಳಿಕವಾಗಿ 16* 32' 10"x ಉತ್ತರ ಅಕ್ಷಾಂಶ ಮತ್ತು 75* 31' 19" ಪೂರ್ವ ರೇಖಾಂಶದಲ್ಲಿ ಬರುತ್ತದೆ.
ಜನಸಂಖ್ಯೆ
ಗ್ರಾಮದಲ್ಲಿ ಜನಸಂಖ್ಯೆ ಸುಮಾರು 10000 ಇದೆ. ಅದರಲ್ಲಿ 5500 ಪುರುಷರು ಮತ್ತು 4500 ಮಹಿಳೆಯರು ಇದ್ದಾರೆ.
ಆಹಾರ
ಪ್ರಮುಖ ಆಹಾರ ಧಾನ್ಯ ಜೋಳ. ಜೊತೆಗೆ ಗೋಧಿ, ಅಕ್ಕಿ,ಮೆಕ್ಕೆ ಜೋಳ ಬೇಳೆಕಾಳುಗಳು. ಜವಾರಿ ಎಂದು ಗುರುತಿಸಲ್ಪಡುವ ವಿಶೇಷ ರುಚಿಯ ಕಾಯಿಪಲ್ಯ, ಸೊಪ್ಪುಗಳು ಹೆಸರುವಾಸಿ ಮತ್ತು ಸದಾಕಾಲವೂ ಲಭ್ಯ. ಜೋಳದ ರೊಟ್ಟಿ, ಸೇಂಗಾ ಚಟ್ನಿ, ಎಣ್ಣಿ ಬದನೆಯಕಾಯಿ ಪಲ್ಯ, ಕೆನೆಮೊಸರು ಕರ್ನಾಟಕದ ಮೂಲೆಮೂಲೆಗಳಲ್ಲಿ ಪ್ರಸಿದ್ಧಿ ಪಡೆದಿವೆ.
ಸಂಸ್ಕೃತಿ
ಅಪ್ಪಟ ಉತ್ತರ ಕರ್ನಾಟಕ ಶೈಲಿಯ ಕಲೆಯನ್ನು ಒಳಗೊಂಡಿದೆ. ಪುರುಷರು ದೋತ್ರ, ನೆಹರು ಅಂಗಿ ಮತ್ತು ಗಾಂಧಿ ಟೋಪಿ ಅಥವಾ ಬಿಳಿ/ರೇಷ್ಮೆ ರುಮಾಲು(ಪಟಕ) ಧರಿಸುತ್ತಾರೆ. ಮಹಿಳೆಯರು ಇಲಕಲ್ಲ ಸೀರೆಯನ್ನು ಧರಿಸುತ್ತಾರೆ.
ಕಲೆ
ಲಾವಣಿ ಪದ, ಡೊಳ್ಳಿನ ಪದ, ಗೀಗೀ ಪದ, ಹಂತಿ ಪದ, ಜಾನಪದ, ಡೊಳ್ಳು ಕುಣಿತ, ಕರಡಿ ಮಜಲು, ಮೊಹರಮ ಹೆಜ್ಜೆ ಕುಣಿತ, ಹರಿ ಭಜನೆ ಮತ್ತು ಶಿವ ಭಜನೆ ಇತ್ಯಾದಿ ಗ್ರಾಮದ ಕಲೆಯಾಗಿದೆ.
ಧರ್ಮ
ಗ್ರಾಮದಲ್ಲಿ ಹಿಂದೂ ಮತ್ತು ಮುಸ್ಲಿಂ ಧರ್ಮದ ಜನರಿದ್ದಾರೆ.
ಭಾಷೆ
ಮುಖ್ಯ ಭಾಷೆ ಕನ್ನಡ. ಆದರೆ ವಿವಿಧ ಸಂಸ್ಕೃತಿಗಳ ಪ್ರಭಾವದಿಂದಾಗಿ ಉರ್ದು, ಮರಾಠಿ ಮತ್ತು ಹಿಂದಿ ಮಿಶ್ರಿತ ವಿಶಿಷ್ಟವಾದ ಕನ್ನಡ.
ಮಸೀದಿ
ಗ್ರಾಮದಲ್ಲಿ ಮುಸ್ಲಿಂ ಸಮುದಾಯದ ದರ್ಗಾ ಹಾಗೂ ಮಸೀದಿ ಇದೆ.
ಪ್ರವಾಸ
ಸಂಗೀತ ಮಹಲ್ ವಿಜಯಪುರ ನಗರದ ಹೊರ ವಲಯದ ತೊರವಿ ಗ್ರಾಮದಲ್ಲಿದ್ದು ಇಲ್ಲಿ ಸಂಗೀತ ಕಾರ್ಯಕ್ರಮಗಳನ್ನು ಆಚರಿಸುತ್ತಿದ್ದರು. ಕಮಾನದ ರಚನೆ ಹೊಂದಿದ ಭವ್ಯ ಕಟ್ಟಡದ ಅವಶೇಷಗಳಿರುವ ಮಹಲ್. ಇದನ್ನು ಎರಡನೇ ಇಬ್ರಾಹಿಮ್ ಆದಿಲ್ಶಾಹಿಯು ಸಂಗೀತ ಕಚೇರಿ ಹಾಗೂ ಸಾಂಸ್ಕೃತಿಕ ಕಾರ್ಯಕ್ರಮ ನಡೆಸುವ ಸಲುವಾಗಿ ನಿರ್ಮಿಸಿದ್ದ.
ಈಗಲೂ ಜಿಲ್ಲಾಡಳಿತ ನವರಸಪುರ ಸಂಗೀತ ಉತ್ಸವ ಎಂಬ ಜಿಲ್ಲಾ ಮಟ್ಟದ ಉತ್ಸವವನ್ನು ನಡೆಸುತ್ತದೆ. ಬಿಜಾಪುರಿನ ಪಶ್ಚಿಮಕ್ಕೆ ಸುಮಾರು 8 ಕಿ.ಮೀ ದೂರದಲ್ಲಿರುವ ತೊರವಿ ಎಂಬ ಗ್ರಾಮದಲ್ಲಿ ನೆಲೆಸಿದೆ ಈ ಸಂಗೀತ ಮಹಲ್. ಹಿಂದೆ ಇದೊಂದು ಸಂಗೀತ ಹಾಗು ನೃತ್ಯಗಳಿಗೆ ಮೀಸಲಾಗಿದ್ದ ಅರಮನೆಯಾಗಿತ್ತೆಂದು ಊಹಿಸಲಾಗಿದೆ.
ಅಲ್ಲದೆ ಇದೆ ಸ್ಥಳದಲ್ಲೆ ಪ್ರತಿ ವರ್ಷ ಪ್ರಸಿದ್ಧ ನವರಸಪುರ ಸಂಗೀತ ಉತ್ಸವವನ್ನು ಆಯೋಜಿಸಲಾಗುತ್ತದೆ. ಅಲ್ಲದೆ ತೊರವಿಯ ಈ ಸಂಗೀತ್ ಮಹಲ್ ಬಳಿಯಲ್ಲೆ ಭೂಗತವಾದ ನರಸಿಂಹನ ದೇವಾಲಯ ಹಾಗು ಲಕ್ಷ್ಮಿ ದೇವಿಯ ದೇವಸ್ಥಾನಗಳಿವೆ. ವಿಜಯಪುರದ ಜನರು ಪ್ರತಿ ಶನಿವಾರ ಈ ಎರಡೂ ದೇವಸ್ಥಾನಗಳಿಗೆ ಭೇಟಿ ನೀಡುವುದು ರೂಢಿ.
ಹಬ್ಬ
ಪ್ರತಿವರ್ಷ ಕಾರ ಹುಣ್ಣುಮೆ, ಯುಗಾದಿ, ದಸರಾ, ದೀಪಾವಳಿ, ನಾಗರ ಪಂಚಮಿ ಹಾಗೂ ಮೊಹರಮ್ ಹಬ್ಬಗಳನ್ನು ಆಚರಿಸುತ್ತಾರೆ.
ಕೃಷಿ
ಗ್ರಾಮದ ಪ್ರಮುಖ ಉದ್ಯೋಗವೇ ಕೃಷಿ ಮತ್ತು ತೋಟಗಾರಿಕೆಯಾಗಿದೆ. ಈ ಕ್ಷೇತ್ರದಲ್ಲಿ ಸುಮಾರು 75% ಜನರು ಕೆಲಸ ಮಾಡುತ್ತಾರೆ.
ನೀರಾವರಿ
ಗ್ರಾಮದಲ್ಲಿ ಬಹುಭಾಗ ಭೂಮಿ ಕಾಲುವೆ, ತೆರದ ಬಾವಿ, ಕೊಳವೆ ಬಾವಿಯಿಂದ ನೀರಾವರಿ ಇದ್ದು ಪ್ರಮುಖವಾಗಿ ಕಬ್ಬು, ಮೆಕ್ಕೆಜೋಳ, ಜೋಳ, ಉಳ್ಳಾಗಡ್ಡಿ(ಈರುಳ್ಳಿ), ನಿಂಬೆಹಣ್ಣು, ಪಪ್ಪಾಯ, ಅರಿಶಿನ, ನೆಲಕಡಲೆ, ಶೇಂಗಾ(ಕಡಲೆಕಾಯಿ), ಸೂರ್ಯಕಾಂತಿ, ದ್ರಾಕ್ಷಿ, ದಾಳಿಂಬೆ, ಗೋಧಿ ಹಾಗೂ  ಇತರೆ ಬೆಳೆಗಳನ್ನು  ಬೆಳೆಯುತ್ತಾರೆ.
ಉದ್ಯೋಗ
ಗ್ರಾಮದಲ್ಲಿ ಫಲವತ್ತಾದ ಭೂಮಿ ಇದುವುದರಿಂದ 70% ಜನಸಂಖ್ಯೆ  ಕೃಷಿಯಲ್ಲಿ ನಿರತರಾಗಿದ್ದಾರೆ. ಕೃಷಿಯು ಗ್ರಾಮದ ಪ್ರಮುಖ ಉದ್ಯೋಗವಾಗಿದೆ. ಇದರೊಂದಿಗೆ ಹೈನುಗಾರಿಕೆ, ಕೋಳಿ ಸಾಕಾಣಿಕೆ, ಆಡು(ಮೇಕೆ) ಸಾಕಾಣಿಕೆ ಮತ್ತು ಕುರಿ ಸಾಕಾಣಿಕೆ ಉಪಕಸುಬುಗಳಾಗಿವೆ.
ಬೆಳೆ
ಆಹಾರ ಬೆಳೆಗಳು
ವಾಣಿಜ್ಯ ಬೆಳೆಗಳು
ದ್ರಾಕ್ಷಿ, ಕಬ್ಬು, ದಾಳಿಂಬೆ, ನಿಂಬೆ, ಮಾವು, ಬಾಳೆ, ಸೂರ್ಯಕಾಂತಿ, ಅರಿಸಿಣ, ಪಪ್ಪಾಯಿ, ಕಲ್ಲಂಗಡಿ, ಉಳ್ಳಾಗಡ್ಡಿ (ಈರುಳ್ಳಿ) ಮತ್ತು ಶೇಂಗಾ(ಕಡಲೆಕಾಯಿ) ಇತ್ಯಾದಿ.
ತರಕಾರಿ ಬೆಳೆಗಳು
ಬದನೆಕಾಯಿ, ಟೊಮ್ಯಾಟೊ, ಹೀರೇಕಾಯಿ, ನುಗ್ಗೆಕಾಯಿ, ಗೆಣಸು, ಗಜ್ಜರಿ, ಮೆಣಸಿನಕಾಯಿ, ಸೌತೆಕಾಯಿ, ಮೊಲಂಗಿ, ಅವರೆಕಾಯಿ, ಪಡವಲಕಾಯಿ, ಕುಂಬಳಕಾಯಿ, ಮೆಂತೆ ಪಲ್ಲೆ ಮತ್ತು ಕೊತಂಬರಿ ಇತ್ಯಾದಿ.
ಸಸ್ಯ
ಆಲದ ಮರ, ಬೇವಿನ ಮರ, ಜಾಲಿ ಮರ, ಮಾವಿನ ಮರ ಮತ್ತು ಅರಳಿ ಮರ ಇತ್ಯಾದಿ.
ಪ್ರಾಣಿ
ತೋಳ, ನರಿ, ಹಾವು, ಮೊಲ, ನವಿಲು, ಬೆಳ್ಳಕ್ಕಿ, ಗುಬ್ಬಿ, ಕಾಗೆ ಮತ್ತು ಕೋಗಿಲೆ ಇತ್ಯಾದಿ.
ಆರ್ಥಿಕತೆ
ಗ್ರಾಮದ ಆರ್ಥಿಕ ಪರಿಸ್ಥಿತಿ ಮಧ್ಯಮ ತರಗತಿಯಲ್ಲಿದೆ.
ಶಿಕ್ಷಣ
ಗ್ರಾಮದಲ್ಲಿ ಸರಕಾರಿ ಹಿರಿಯ ಪ್ರಾಥಮಿಕ ಶಾಲೆ ಇದೆ.
ಸಾಕ್ಷರತೆ
ಗ್ರಾಮದ ಸಾಕ್ಷರತೆಯ ಪ್ರಮಾಣ ಸುಮಾರು 75%. ಅದರಲ್ಲಿ 85% ಪುರುಷರು ಹಾಗೂ 68% ಮಹಿಳೆಯರು ಸಾಕ್ಷರತೆ ಹೊಂದಿದೆ.
ರಾಜಕೀಯ
ಗ್ರಾಮವು ವಿಜಯಪುರ ಲೋಕಸಭಾ ಕ್ಷೇತ್ರದ ವ್ಯಾಪ್ತಿಯಲ್ಲಿ ಬರುತ್ತದೆ.
ಗ್ರಾಮ ಪಂಚಾಯತಿ
ಗ್ರಾಮದಲ್ಲಿ ಗ್ರಾಮ ಪಂಚಾಯತಿ ಕಾರ್ಯಾಲಯವಿದೆ.
ಅಂಚೆ ಕಚೇರಿ
ಗ್ರಾಮದಲ್ಲಿ ಅಂಚೆ ಕಚೇರಿಯಿದೆ.
ಪ್ರಾಥಮಿಕ ಕೃಷಿ ಪತ್ತಿನ ಸಹಕಾರ ಸಂಘ
ಗ್ರಾಮದಲ್ಲಿ ಪ್ರಾಥಮಿಕ ಕೃಷಿ ಪತ್ತಿನ ಸಹಕಾರ ಸಂಘವಿದೆ.
ಬ್ಯಾಂಕುಗಳು
ವರ್ಗ:ವಿಜಯಪುರ ಜಿಲ್ಲೆಯ ಹಳ್ಳಿಗಳು
ಗುಂಡ್ಲು ಬಸದಿ,ಹಾಡವಳ್ಳಿ ಗುಂಡ್ಲು ಬಸದಿ ಕರ್ನಾಟಕದ ಜೈನ ಬಸದಿಗಳಲ್ಲಿ ಒಂದು.
ಸ್ಥಳ
ಗಂಡ್ಲು ಬಸದಿ ಅಥವಾ ಗುಂಡಿನ ಬಸದಿಯು ಹಾಡುವಳ್ಳಿಯಲ್ಲಿರುವ ಬಸದಿ ಸಮುಚ್ಛಯದ ಕೊನೆಯಲ್ಲಿದೆ. ಇತ್ತೀಚೆಗೆ ಜೀರ್ಣೋದ್ದಾರವಾಗಿ ಅದರ ಕೊನೆಯ ಹಂತದಲ್ಲಿದೆ. ಹಿಂದೆ ಇದರಲ್ಲಿ ಶ್ರೀ ಪಾಶ್ರ್ವನಾಥ ಸ್ವಾಮಿಯ ಬಿಂಬವಿತ್ತು ಎಂದು ಹೇಳುತ್ತಾರೆ.
ವಿನ್ಯಾಸ
ಬಸದಿಯು ಇಳಿಜಾರಾದ ಪಿರಮಿಡ್ ಆಕಾರವನ್ನು ಹೊಂದಿದೆ. ಇಲ್ಲಿಯ ಹಲವು ಬಸದಿಗಳು ಹಂಚಿನ ಮಾಡನ್ನು ಹೊಂದಿದ್ದರೆ, ಇದು ಮಾತ್ರ ಶಿಲಾಫಲಕಗಳ ಮಾಡನ್ನು ಹೊಂದಿದೆ. ಇದಕ್ಕೆ ಶಿಲಾಮಯವಾದ ಪ್ರಧಾನ ದ್ವಾರವಿದೆ. ಬಸದಿಯ ಸುತ್ತಲೂ ಮೂರು ಮೂರು ಪಟ್ಟಕಗಳನ್ನು ಹೊಂದಿರುವ ಹದಿನಾರು ಕಂಬಗಳಿವೆ. ಇವು ಇದರ ಬಾಹ್ಯ ಪ್ರದಕ್ಷಿಣಾ ಪಥವನ್ನು ರೂಪಿಸಿವೆ. ಇಲ್ಲಿಯವರ ಹೇಳಿಕೆಯಂತೆ ಈ ಬಸದಿಯ ಜೀರ್ಣೋದ್ದಾರದ ಸಮಯದಲ್ಲಿ ಹಿಂದಿನ ಕಂಬಗಳನ್ನೇ ಜೋಡಿಸಲಾಗಿದೆ.
ಜೀರ್ಣೋದ್ಧಾರ
ರಾಜ್ಯ ಸರಕಾರದ ಪುರಾತತ್ವ ಇಲಾಖೆಯು ಇದನ್ನು ಜೀರ್ಣೋದ್ಧಾರಗೊಳಿಸ ಉಳಿಸಿಕೊಂಡಿದೆಯಂತೆ. ಇದರ ಪಂಚಕಲ್ಯಾಣ ಇತ್ಯಾದಿ ಕಾರ್ಯಕ್ರಮಗಳು ನಿಕಟ ಭವಿಷ್ಯದಲ್ಲೇ ನಡೆಯಲಿಕ್ಕಿವೆ. ಇದರ ಪೂರ್ಣ ಅಧ್ಯಯನ ಮಾಡಿದರೆ ಇಲ್ಲಿ ಜೀರ್ಣೋದ್ಧಾರಕ್ಕಿಂತ ಮೊದಲಿದ್ದ ಬಸದಿಯು ವಿಜಯನಗರ ಕಾಲಕ್ಕೆ ಸೇರಿದ್ದು ಎಂದು ಹೇಳಬಹುದು.
ಉಲ್ಲೇಖಗಳು
ವರ್ಗ: ಜೈನ ಧರ್ಮದ ಪುಣ್ಯ ಕ್ಷೇತ್ರಗಳು
ಟೆಂಪರ
ಟೆಂಪರ -ಜಲವರ್ಣ ಚಿತ್ರರಚನಾತಂತ್ರ. ಇದರಲ್ಲಿ ನೀರು ಮತ್ತು ಮೊಟ್ಟೆಯ ಹಳದಿ ಲೋಳೆ ಅಥವಾ ಮೊಟ್ಟೆ ಮತ್ತು ತೈಲ-ಇವನ್ನು ಬಂಧಕ ವಸ್ತುವನ್ನಾಗಿ ಇಲ್ಲವೆ ಮಾಧ್ಯಮವನ್ನಾಗಿ ಸೇರಿಸಿರುವಂಥ ಒಂದು ಎಮಲ್ಷನ್ನನ್ನು ಬಳಸಲಾಗುತ್ತದೆ. ಇದಕ್ಕೆ ತೆಳು ಪೊರೆಯನ್ನು ಉಂಟುಮಾಡುವ ಹಾಗೂ ಬಲು ಬೇಗನೆ ಒಣಗುವ ಗುಣವಿರುವುದು. ಇದು ನೀರಿನಲ್ಲಿ ಬೇಗ ಕರಗುವುದೂ ಉಂಟು. ಮೂಲ ಇಟಾಲಿಯನ್ ಶಬ್ದದಿಂದ ಹುಟ್ಟಿದ ಟಿಂಪರ ಪದಕ್ಕೆ ಇಂಥ ಎಮಲ್ಷನ್ನನ್ನು ಬಣ್ಣದ ವಸ್ತುವಿನೊಡನೆ ಸೇರಿಸಿ ಹದಮಾಡುವುದು ಎಂಬ ಅರ್ಥ ಇದೆ. ಟೆಂಪರ ತಂತ್ರವನ್ನು ಉಪಯೋಗಿಸಿ ರಚಿಸಿದ ಚಿತ್ರದಲ್ಲಿ ಶಾಶ್ವತವಾದ ಪಾರದರ್ಶಕತ್ವವೂ ಹೊಳೆಯುವ ಗುಣವೂ ಇರುವುದು.
ಬೇಕಾದ ಬಣ್ಣದ ಪುಡಿಗೆ ಸ್ವಲ್ಪ ನೀರು ಹಾಕಿ ಚೆನ್ನಾಗಿ ತೀಡಿ ಸರಿ ಮಾಡಿ ಕೊಳ್ಳಬೇಕು. ಅನಂತರ ಅದಕ್ಕೆ ಎಷ್ಟು ಬೇಕೋ ಅಷ್ಟು ಮೊಟ್ಟೆಹಳದಿಯನ್ನು ಮಿಶ್ರಮಾಡಿ ಮೃದುಕುಂಚದಿಂದ ಲೇಪಿಸಬೇಕು. ಮಿಶ್ರ ಮಾಡುವ ಈ ದ್ರವದ ಪ್ರಮಾಣ, ಕುಂಚದಿಂದ ಬಣ್ಣ ತೆಗೆದುಕೊಳ್ಳುವ ಪ್ರಮಾಣ ಹಾಗೂ ಅದರಿಂದ ಬಣ್ಣ ಬಳಿಯುವ ರೀತಿ-ಇವುಗಳ ಮೇಲೂ ಟೆಂಪರ ವರ್ಣವಿಧಾನದ ಯಶಸ್ಸು ನಿಂತಿದೆ. ಇತ್ತೀಚೆಗೆ ಶುದ್ಧ ತತ್ತಿಯ ಹಳದಿ ದ್ರವದ ಹಾಗಿರುವ ವಿವಿಧ ಮಿಶ್ರಕ-ಮಾಧ್ಯಮಗಳನ್ನು ಕೃತಕವಾಗಿ ತಯಾರಿಸುತ್ತಾರೆ. ಲಿನ್ಸೀಡ್, ಕೇಸೀನ್, ಅರಬಿಕ್ ಹಾಗೂ ಚೆರೀ ಅಂಟು ಮುಂತಾದವನ್ನು ಇಲ್ಲಿ ಹೆಸರಿಸಬಹುದು. ಇವುಗಳಿಂದ ವರ್ಣವೈಖರಿ ಇನ್ನೂ ದಟ್ಟವಾಗಿ ಹಾಗೂ ನುಣುಪಾಗಿ ಶೋಭಿಸುವುದು.
ಇತಿಹಾಸ
ಟೆಂಪರ ವರ್ಣವಿಧಾನದ ಪ್ರಾಚೀನತೆಯನ್ನು ಸ್ಪಷ್ಟವಾಗಿ ನಿಗದಿ ಮಾಡುವುದು ಕಷ್ಟಸಾಧ್ಯ; ಅತ್ಯಂತ ಪ್ರಾಚೀನ ಕಾಲದಿಂದಲೂ ಈ ಪದ್ಧತಿ ಬಳಕೆಯಲ್ಲಿದ್ದಿರಬೇಕು. ಬಿಝಾಂಟೀಸ್ ಕಾಲದ ಚಿತ್ರಗಳಲ್ಲಿ ಕೆಲವನ್ನು ಈ ವಿಧಾನದಿಂದ ರಚಿಸಿದ್ದನ್ನು ಇಲ್ಲಿ ಉದಾಹರಿಸಬಹುದು. ಭಾರತದ ಅಜಂತಾ ಭಿತ್ತಿಚಿತ್ರಗಳನ್ನು ಈ ಪದ್ಧತಿಯಲ್ಲಿ ರೂಪಿಸಲಾಗಿದೆಯೆಂಬುದನ್ನು ಇತ್ತೀಚಿಗೆ ವಿದ್ವಾಂಸರು ವಿಶದ ಪಡಿಸಿದ್ದಾರೆ. ಚೀನದ ಚಾವೂ, ತಾಂಗ್, ಸುಂಗ್, ಮಿಂಗ್ ಮುಂತಾದ ರಾಜವಂಶಗಳ ಕಾಲದಲ್ಲಿ ಇದು ಬಳಕೆಯಲ್ಲಿತ್ತು. ಜಪಾನಿನ ಹೊರಿಯುಜಿ ಮಂದಿರದಲ್ಲಿರುವ ಅವಲೋಕಿತೇಶ್ವರನ ವರ್ಣಚಿತ್ರವನ್ನು ಈ ವಿಧಾನದಲ್ಲಿ ರಚಿಸಲಾಗಿದೆ. ಯೂರೋಪಿನಲ್ಲಿರುವ ಇಟ್ರುಸ್ಕನ್ ಚಿತ್ರ, ಗ್ರೀಸಿನ ಮಾಯಿಕೀನೀ ಚಿತ್ರ, ಈಜಿಪ್ಟಿನ ಪಿರಮಿಡ್ಡುಗಳಲ್ಲಿ ಚಿತ್ರಿಸಿರುವ ವರ್ಣಚಿತ್ರಗಳಲ್ಲೂ ಈ ವಿಧಾನವನ್ನನುಸರಿಸಿರುವುದು ಗಮನಾರ್ಹ. ಯೂರೋಪಿನ ಧಾರ್ಮಿಕ ಪುನರುಜ್ಜೀವನದ ಕಾಲದಲ್ಲಿ ಚೋಟೋ, ಮಸಾಚೀಯೊ, ಪಿಅರೊ ದೆಲಾ, ಫ್ರಾಂಚೆಸ್ಕ, ಮೈಕಲೇಂಜಲೋ ಮುಂತಾದ ಕಲಾವಿದರೂ ಈ ವಿಧಾನವನ್ನು ಅನುಸರಿಸಿದ್ದುಂಟು. 15ನೆಯ ಶತಮಾನದ ಇಟಾಲಿಯನ್ ಕಲಾವಿದರು ಟೆಂಪರ ವಿಧಾನವನ್ನು ಪರಿ ಪೂರ್ಣಗೊಳಿಸಿದರು. ಕಾರ್ಲೊ ಕ್ರೆವೆಲ್ಲಿ (ಸು. 1430-ಸು. 1493) ಸಾಂಡ್ರೊ ಬೊಟ್ಟಿಚೆಲಿ (1444-1510) ಮುಂತಾದ ಇಟಾಲಿಯನ್ ಕಲಾವಿದರನ್ನು ಇಲ್ಲಿ ಹೆಸರಿಸಬಹುದು. 15ನೆಯ ಶತಮಾನದ ಅನಂತರ ಟೆಂಪರ ವಿಧಾನ ವಿರಳವಾದರೂ ಸಂಪೂರ್ಣವಾಗಿ ಅಳಿದುಹೋಗಿಲ್ಲ. 19ನೆಯ ಶತಮಾನದಲ್ಲಿ ಟೆಂಪರ ಚಿತ್ರ ವಿಧಾನದ ಬಗೆಗೆ ಸಾಕಷ್ಟು ಅಧ್ಯಯನವನ್ನು ಪುನಃ ನಡೆಸಲಾಯಿತು. ಅದಕ್ಕೂ ತೈಲವರ್ಣವಿಧಾನಕ್ಕೂ ಇರುವ ವ್ಯತ್ಯಾಸವನ್ನು ಪರಿಗಣಿಸಲಾಯಿತು. 19-20ನೆಯ ಶತಮಾನಗಳಲ್ಲಿ ಅಮೆರಿಕ ಮತ್ತು ಯೂರೋಪಿನ ಕಲಾವಿದರು ಶುದ್ಧ ಟೆಂಪರ ಹಾಗೂ ತೈಲದೊಡನೆ ಮಿಶ್ರ ಮಾಡಿದ ಟೆಂಪರ ಎಂಬ ವಿಧಾನಗಳೆರಡನ್ನು ಬಳಸಲಾರಂಭಿಸಿದರು. ಬೆನ್ ಶಾನ್ ಹಾಗೂ ಆ್ಯಂಡ್ರು ವಿಥ್ ಮುಂತಾದ ಆಧುನಿಕ ಕಲಾವಿದರು ಈ ವರ್ಣಚಿತ್ರ ವಿಧಾನವನ್ನು ಪುನರುಜ್ಜೀವನಗೊಳಿಸಿದರು. ಶಾಶ್ವತವಾದ ಹಾಗೂ ವೈಶಿಷ್ಟ್ಯ ಪೂರ್ಣವಾದ ವರ್ಣವೈಖರಿ ಹಾಗೂ ಸೂಕ್ಷ್ಮ ರೇಖಾವಿನ್ಯಾಸ ಹಾಗೂ ಅದ್ಭುತವಾದ ಹೊಳಪು-ಇವು ಈ ವರ್ಣಚಿತ್ರವಿಧಾನದಲ್ಲಿ ರಚಿಸಿದ ಕೃತಿಗಳ ವೈಶಿಷ್ಟ್ಯಗಳಾಗಿವೆ. ಈ ದಿಸೆಯಲ್ಲಿ ಇದು ಫ್ರೆಸ್ಕೋ ಚಿತ್ರವಿಧಾನಕ್ಕಿಂತ ಹೆಚ್ಚು ಪರಿಣಾಮಕಾರಿ.
ಅಂಬರ್ ಕೋಟೆ
ಅಂಬರ್ ಕೋಟೆ ಭಾರತದ ರಾಜಸ್ತಾನದ ಆಮೆರ್ ನಲ್ಲಿರುವ ಒಂದು ಕೋಟೆ. ಬೆಟ್ಟದ ಮೇಲಿರುವ ಈ ಕೋಟೆ ರಾಜಸ್ತಾನ ರಾಜಧಾನಿ ಜೈಪುರದ ಪ್ರಮುಖ ಪ್ರವಾಸಿ ಆಕರ್ಷಣೆಯಾಗಿದೆ.
ಅಮೆರ್ ಕೋಟೆ ಅದರ ಕಲಾತ್ಮಕ ಹಿಂದೂ ಶೈಲಿಯಲ್ಲಿ ಕಟ್ಟಲಾಗಿದೆ.
ಕೆಂಪು ಮರಳುಗಲ್ಲು ಮತ್ತು ಅಮೃತಶಿಲೆಯಿಂದ ನಿರ್ಮಿಸಲಾಗಿದೆ. ಈ ಅರಮನೆಯು ರಜಪೂತ ಮಹಾರಾಜರ ಮತ್ತು ಅವರ ಕುಟುಂಬದ ನಿವಾಸವಾಗಿತ್ತು.
ಹೆಸರಿನ ಮೂಲ
ಅಂಬರ್ (ಅಥವಾ ಅಮೆರ್) ಎಂಬ ಹೆಸರು ಅಂಬಿಕೇಶ್ವರ ದೇವಸ್ಥಾನದಿಂದ ಪಡೆಯಿತು. ಶಿವನಿಗೆ ಸ್ಥಳೀಯರು ಅಂಬಿಕೇಶ್ವರ ಎ೦ದು ಕರೆಯುತ್ತಾರೆ. ಹಾಗೂ, ಈ ಕೋಟೆಯು ತನ್ನ ಹೆಸರನ್ನು ದುರ್ಗಾ ದೇವತೆಯಾದ ಅಂಬಾದಿಂದ ಪಡೆಯಲಾಗಿದೆ ಎಂದು ಸ್ಥಳೀಯ ಜಾನಪದ ಕಥೆಗಳು ಸೂಚಿಸುತ್ತವೆ.
= ಸ್ಥಳ = ಅಂಬರ್ ಅರಮನೆಯು ರಾಜಸ್ಥಾನದ ರಾಜಧಾನಿ ಜೈಪುರ ನಗರದಿಂದ ಸುಮಾರು 11 ಕಿಲೋಮೀಟರ್ (6.8 ಮೈಲಿ) ದೂರದಲ್ಲಿರುವ ಅಂಬರ್ ಪಟ್ಟಣದ ಬಳಿಯ ಮಾವೋಟ ಸರೋವರಕ್ಕೆ ಹೋಗುವ ಅರಣ್ಯದ ಬೆಟ್ಟದ ಮೇಲೆ ಇದೆ. ಅರಮನೆಯು ದೆಹಲಿಗೆ ರಾಷ್ಟ್ರೀಯ ಹೆದ್ದಾರಿ 11 ಸಿ ಸಮೀಪದಲ್ಲಿದೆ. [19] ಒಂದು ಕಿರಿದಾದ 4WD ರಸ್ತೆಯು ಪ್ರವೇಶ ದ್ವಾರದ ಕಡೆಗೆ ಹೋಗುತ್ತದೆ, ಇದನ್ನು ಕೋಟೆಯ ಸೂರಜ್ ಪೋಲ್ (ಸನ್ ಗೇಟ್) ಎಂದು ಕರೆಯಲಾಗುತ್ತದೆ. ಪ್ರವಾಸಿಗರು ಆನೆಗಳ ಮೇಲೆ ಸವಾರಿ ಮಾಡುವ ಬದಲು ಕೋಟೆಯವರೆಗೆ ಜೀಪ್ ಸವಾರಿಯನ್ನು ತೆಗೆದುಕೊಳ್ಳುವುದು ಈಗ ಹೆಚ್ಚು ನೈತಿಕವೆಂದು ಪರಿಗಣಿಸಲಾಗಿದೆ.
= ಇತಿಹಾಸ = ಅಂಬರ್ ಮತ್ತು ಅಂಬರ್ ಕೋಟೆಯನ್ನು ರಾಜಾ ಅಲನ್ ಸಿಂಗ್ ಮೀನಾ 967 AD ಯಿಂದ ನಿರ್ಮಿಸಲಾಯಿತು, ನಂತರ ಇದನ್ನು ಕಚ್ವಾಹಸ್ ಆಳಿದರು. ಈಗ ಇರುವಂತೆ, ಅಂಬರ್ ಕೋಟೆಯನ್ನು ಈ ಹಿಂದಿನ ರಚನೆಯ ಅವಶೇಷಗಳ ಮೇಲೆ ರಾಜ ಮಾನ್ ಸಿಂಗ್ ಆಳ್ವಿಕೆಯಲ್ಲಿ ನಿರ್ಮಿಸಲಾಯಿತು. ಅಂಬರ್‌ನ ಕಚ್ವಾಹ ರಾಜ. ಈ ರಚನೆಯು ಅವನ ವಂಶಸ್ಥರಾದ ಜೈ ಸಿಂಗ್ I ರವರಿಂದ ಸಂಪೂರ್ಣವಾಗಿ ವಿಸ್ತರಿಸಲ್ಪಟ್ಟಿತು. ನಂತರವೂ, ಅಂಬರ್ ಕೋಟೆಯು ಮುಂದಿನ 150 ವರ್ಷಗಳಲ್ಲಿ ಸತತ ಆಡಳಿತಗಾರರಿಂದ ಸುಧಾರಣೆಗಳು ಮತ್ತು ಸೇರ್ಪಡೆಗಳಿಗೆ ಒಳಗಾಯಿತು, 1727 ರಲ್ಲಿ ಸವಾಯ್ ಜೈ ಸಿಂಗ್ II ರ ಸಮಯದಲ್ಲಿ ಕಚ್ವಾಹರು ತಮ್ಮ ರಾಜಧಾನಿಯನ್ನು ಜೈಪುರಕ್ಕೆ ಬದಲಾಯಿಸುವವರೆಗೂthumb|200x200px|ರಾಜಸ್ಥಾನದ ಅಂಬರ್ ಕೋಟೆಯ ಒಂದು ನೋಟ;  ವಿಲಿಯಂ ಸಿಂಪ್ಸನ್ರ ಜಲವರ್ಣ ಚಿತ್ರ , 1860
ಐರೋಪ್ಯ ಪರಮಾಣು ಶಕ್ತಿ ಸಮುದಾಯ
ಐರೋಪ್ಯ ಪರಮಾಣು ಶಕ್ತಿ ಸಮುದಾಯ: ಐರೋಪ್ಯ ಆರ್ಥಿಕ ಸಂಘಟನೆ ಉದ್ದೇಶದಿಂದ ಸ್ಥಾಪಿತವಾದ ಸಂಸ್ಥೆಗಳಲ್ಲಿ ಒಂದು. ಎರಡನೆಯ ಮಹಾಯುದ್ಧದ ಅನಂತರದ ಕಾಲದಲ್ಲಿ ಆರ್ಥಿಕ ಸಹಕಾರ ಮತ್ತು ಸಂಘಟನೆಯ ಮೂಲಕ ಉತ್ಪಾದನೆಯನ್ನೂ, ಅಂತಾರಾಷ್ಟ್ರೀಯ ವ್ಯಾಪಾರವನ್ನೂ ಹೆಚ್ಚಿಸಿ ತನ್ಮೂಲಕ ಜನರ ಜೀವನಮಟ್ಟವನ್ನು ಉತ್ತಮಗೊಳಿಸುವುದು ಸಾಧ್ಯವೆಂಬ ಅಭಿಪ್ರಾಯಕ್ಕೆ ವಿಶೇಷ ಮನ್ನಣೆ ದೊರಕಿತು. ಬೆಲ್ಜಿಯಂ, ನೆದರ್ರ್ಲೆಂಡ್ಸ್‌ ಮತ್ತು ಲಕ್ಸೆಂಬರ್ಗ್ ಸೇರಿ ಸ್ಥಾಪಿಸಿದ ಬೆನೆಲಕ್ಸ್‌ (1949), ಮತ್ತು ಫ್ರಾನ್ಸ್‌, ಪಶ್ಚಿಮ ಜರ್ಮನಿ, ಇಟಲಿ, ಬೆಲ್ಜಿಯಂ, ಲಕ್ಸೆಂಬರ್ಗ್ ಮತ್ತು ನೆದರ್ಲೆಂಡ್ಸ್‌ ಕೂಡಿ ರಚಿಸಿದ ಐರೋಪ್ಯ ಕಲ್ಲಿದ್ದಲು ಮತ್ತು ಉಕ್ಕು ಸಮುದಾಯ (1952) ಇವು ಐರೋಪ್ಯ ಆರ್ಥಿಕ ಸಂಘಟನೆಯ ಪ್ರಾರಂಭದ ಯತ್ನಗಳಲ್ಲಿ ಮುಖ್ಯವಾದುವು. ಇವುಗಳ ಕಾರ್ಯ ಚಟುವಟಿಕೆಗಳಿಂದ ಲಭ್ಯವಾದ ಅನುಭವವನ್ನಾಧರಿಸಿ ಉನ್ನತಮಟ್ಟದ ಆರ್ಥಿಕ ಸಂಘಟನೆಗಾಗಿ ಪ್ರಯತ್ನ ಪ್ರಾರಂಭವಾಯಿತು.
ಐರೋಪ್ಯ ರಾಷ್ಟ್ರಗಳ ವಿದೇಶೀ ವ್ಯವಹಾರ
1955ರಲ್ಲಿ ಸೇರಿದ್ದ ಆರು ಐರೋಪ್ಯ ರಾಷ್ಟ್ರಗಳ ವಿದೇಶೀ ವ್ಯವಹಾರಗಳ ಮಂತ್ರಿಗಳ ಸಭೆಯಲ್ಲಿ, ಐರೋಪ್ಯ ಆರ್ಥಿಕ ಸಂಘಟನೆಗಾಗಿ ವಿಶೇಷ ಕಾರ್ಯಕ್ರಮಗಳನ್ನು ಕೈಗೊಳ್ಳುವ ಘಟ್ಟವನ್ನು ತಲಪಿರುವುದಾಗಿ ಭಾವಿಸಿ, ಒಂದು ಐರೋಪ್ಯ ಸಾಮಾನ್ಯ ಮಾರುಕಟ್ಟೆಯನ್ನು ಸ್ಥಾಪಿಸುವ ಮತ್ತು ತಾವೆಲ್ಲರೂ ಸೇರಿ ಪರಮಾಣುಶಕ್ತಿಯ ಅಭಿವೃದ್ಧಿಗೆ ಪ್ರಯತ್ನ ಮಾಡುವ ಆಶಯವನ್ನು ವ್ಯಕ್ತಪಡಿಸಲಾಯಿತು. ಈ ಎರಡು ಉದ್ದೇಶಗಳ ಪೈಕಿ ಪರಮಾಣುಶಕ್ತಿ ಅಭಿವೃದ್ಧಿಗೆ ಆರು ರಾಷ್ಟ್ರಗಳೂ ಒಟ್ಟುಗೂಡಿ ಪ್ರಯತ್ನಿಸಬಹುದೆಂಬುದು ಹೆಚ್ಚು ಆಕರ್ಷಕವಾಗಿ ತೋರಿತು. ಆದರೂ ಈ ಎರಡೂ ಉದ್ದೇಶಗಳನ್ನೂ ನೆರವೇರಿಸುವುದಕ್ಕೆ ಒಪ್ಪಂದ ಮಾಡಿಕೊಳ್ಳಬೇಕೆಂದು ಉದ್ದೇಶಿಸಿ, ಈ ಬಗ್ಗೆ ವರದಿಯೊಂದನ್ನು ಸಿದ್ಧಪಡಿಸಲು ಬೆಲ್ಜಿಯಂನ ವಿದೇಶಾಂಗ ವ್ಯವಹಾರಗಳ ಮಂತ್ರಿಯಾಗಿದ್ದ ಪಾಲ್ ಹೆನ್ರಿ ಸ್ಟಾಕ್ ನೇತೃತ್ವದಲ್ಲಿ ತಜ್ಞರ ತಂಡವೊಂದನ್ನು ನೇಮಿಸಲಾಯಿತು. ಈ ತಂಡ ಸಿದ್ಧಪಡಿಸಿದ ವರದಿ ಆರು ಐರೋಪ್ಯ ರಾಷ್ಟ್ರಗಳ ಆರ್ಥಿಕ ಸಂಘಟನೆಯ ಒಪ್ಪಂದಕ್ಕೆ ಆಧಾರವಾಯಿತು. 1957ರ ಮಾರ್ಚ್ 25ರಂದು ರೋಮ್ ನಗರದಲ್ಲಿ ಫ್ರಾನ್ಸ್‌, ಪಶ್ಚಿಮ ಜರ್ಮನಿ, ಇಟಲಿ, ಬೆಲ್ಜಿಯಂ, ಲಕ್ಸೆಂಬರ್ಗ್ ಮತ್ತು ನೆದರ್ಲೆಂಡ್ ಇವು ಐರೋಪ್ಯ ಸಾಮಾನ್ಯ ಮಾರುಕಟ್ಟೆಯನ್ನು ಸ್ಥಾಪಿಸುವ ಒಂದು ಒಪ್ಪಂದಕ್ಕೆ ಮತ್ತು ಐರೋಪ್ಯ ಪರಮಾಣುಶಕ್ತಿ ಸಮುದಾಯವನ್ನು ಸ್ಥಾಪಿಸುವ ಮತ್ತೊಂದು ಒಪ್ಪಂದಕ್ಕೆ ಸಹಿ ಹಾಕಿದವು. 1958ರ ಜನವರಿ ಒಂದರಿಂದ ಈ ಒಪ್ಪಂದಗಳು ಜಾರಿಗೆ ಬಂದವು.
ಐರೋಪ್ಯ ಪರಮಾಣು ಸಮುದಾಯದ ಒಪ್ಪಂದ
ಐರೋಪ್ಯ ಪರಮಾಣು ಸಮುದಾಯದ ಒಪ್ಪಂದದ ಮೊದಲನೆಯ ವಿಧಿಯಲ್ಲಿ ಹೇಳಿರುವಂತೆ, ತ್ವರಿತವಾಗಿ ಪರಮಾಣು ಕೈಗಾರಿಕೆಗಳನ್ನು ಸ್ಥಾಪಿಸುವುದಕ್ಕೆ ಅಗತ್ಯವಾದ ಪರಿಸ್ಥಿತಿಯನ್ನುಂಟು ಮಾಡುವುದೇ ಈ ಸಮುದಾಯದ ಮುಖ್ಯ ಗುರಿ. ಜನರ ಜೀವನ ಮಟ್ಟವನ್ನು ಉತ್ತಮಗೊಳಿಸುವುದು, ಈ ಕೈಗಾರಿಕೆಗಳನ್ನು ಅಭಿವೃದ್ಧಿಪಡಿಸುವುದರ ಅಂತಿಮ ಉದ್ದೇಶ. ಶಾಂತಿಯುತ ಬಳಕೆಗಾಗಿ ಪರಮಾಣು ಶಕ್ತಿಯ ಅಭಿವೃದ್ಧಿಗೆ ಸಂಬಂಧಿಸಿದ ವಿಷಯಗಳು ಮಾತ್ರ ಸಮುದಾಯದ ವ್ಯಾಪ್ತಿಗೆ ಒಳಪಡುತ್ತವೆ. ರಕ್ಷಣಾವ್ಯವಸ್ಥೆಗಾಗಿ ಉಪಯೋಗ ವಾಗುವ ಪರಮಾಣುಶಕ್ತಿಯ ವಿಷಯದಲ್ಲಿ ಸದಸ್ಯರಾಷ್ಟ್ರಗಳು ಸ್ವತಂತ್ರವಾಗಿ ನಡೆದುಕೊಳ್ಳಬಹುದು. ಆದರೆ ಸಮುದಾಯದ ನಿಯಂತ್ರಣಕ್ಕೆ ಒಳಪಡುವ ಪರಮಾಣು ವಸ್ತುಗಳನ್ನು ಸದಸ್ಯರಾಷ್ಟ್ರಗಳು ರಕ್ಷಣಾವ್ಯವಸ್ಥೆಗೆ ಬಳಸದಂತೆ ಪ್ರತಿಬಂಧಿಸುವ ವ್ಯವಸ್ಥೆ ಮಾಡಲಾಗಿದೆ.
ಪರಮಾಣುಶಕ್ತಿ ಸಂಶೋಧನೆ
ಪರಮಾಣುಶಕ್ತಿ ಸಂಶೋಧನೆಗಾಗಿ ಮತ್ತು ಮಾನವಕಲ್ಯಾಣಕ್ಕೆ ಪರಮಾಣು ಶಕ್ತಿಯನ್ನು ಹೆಚ್ಚಾಗಿ ಬಳಕೆಗೆ ತರುವುದಕ್ಕಾಗಿ ಕೈಗೊಳ್ಳುವ ಕಾರ್ಯಗಳಿಗೆ ತಗಲುವ ವೆಚ್ಚ ಅಪಾರವಾದದ್ದು. ಅಷ್ಟೇ ಅಲ್ಲದೆ ಈ ಕಾರ್ಯಕ್ರಮಗಳಿಗೆ ಅನೇಕ ತಜ್ಞರ ಸಹಕಾರವೂ ಅಗತ್ಯ. ಇಂಥ ಒಂದು ಕ್ಷೇತ್ರ, ಸಾಮೂಹಿಕವಾಗಿ ಸಂಶೋಧನೆ ನಡೆಸುವುದಕ್ಕೆ ಅತ್ಯಂತ ಯೋಗ್ಯವಾದು ದಾಗಿದೆ. ಕೆಲವು ರಾಷ್ಟ್ರಗಳು ಒಟ್ಟುಗೂಡಿ ಸಂಶೋಧನ ಕಾರ್ಯಗಳನ್ನು ಕೈಗೊಂಡಾಗ ಅವುಗಳಿಗೆ ತಗಲುವ ವೆಚ್ಚವನ್ನು ನಿರ್ವಹಿಸುವುದು ಸುಲಭವಾಗುತ್ತದೆ ಮತ್ತು ತಾಂತ್ರಿಕ ಜ್ಞಾನವನ್ನು ಪರಸ್ಪರ ವಿನಿಮಯಮಾಡಿಕೊಳ್ಳುವುದರ ಮೂಲಕ ಸಂಶೋಧನೆಯಲ್ಲಿ ಕ್ಷಿಪ್ರ ಪ್ರಗತಿ ಸಾಧಿಸಿ ಮಾನವಕಲ್ಯಾಣವನ್ನು ಹೆಚ್ಚಿಸಲು ಸಾಧ್ಯವಾಗುತ್ತದೆ. ಈ ದೃಷ್ಟಿಯಿಂದ ಐರೋಪ್ಯ ಪರಮಾಣು ಸಮುದಾಯದ ಸ್ಥಾಪನೆಯಾಗಿದೆ.
ಉದಯಗಿರಿ ಗುಹೆಗಳು
ಉದಯಗಿರಿ ಗುಹೆಗಳು ಭಾರತದಲ್ಲಿನ ಅತ್ಯಂತ ಹಳೆಯ ಹಿಂದೂ ವಿಗ್ರಹಗಳು ಮತ್ತು ಗುಹಾದೇಗುಲಗಳಲ್ಲಿ ಕೆಲವನ್ನು ಮುಖ್ಯ ಲಕ್ಷಣವಾಗಿ ಹೊಂದಿವೆ. ಇವು ಮಧ್ಯ ಪ್ರದೇಶ ರಾಜ್ಯದಲ್ಲಿನ ವಿದೀಶಾ ನಗರದ ಹತ್ತಿರ ಸ್ಥಿತವಾಗಿವೆ. ಗುಪ್ತರ ಕಾಲದ ಅತ್ಯಂತ ಪ್ರಮುಖ ಪುರಾತತ್ವ ತಾಣಗಳಲ್ಲಿ ಒಂದಾಗಿರುವ ಉದಯಗಿರಿ ಗುಡ್ಡಗಳು ಮತ್ತು ಅವುಗಳ ಗುಹೆಗಳು ಭಾರತೀಯ ಪುರಾತತ್ವ ಸರ್ವೇಕ್ಷಣ ಇಲಾಖೆಯ ರಕ್ಷಣೆಯಲ್ಲಿರುವ ಒಂದು ಪುರಾತತ್ವ ತಾಣವಾಗಿವೆ.
ಉದಯಗಿರಿ ಬೇಸ್ ನದಿಗೆ ಅತಿ ಸನಿಹದಲ್ಲಿ ಎರಡು ತಗ್ಗಾದ ಗುಡ್ಡಗಳನ್ನು ಹೊಂದಿದೆ. ಪ್ರಾಚೀನ ನಗರ ತಾಣವಾದ ಬೇಸ್‍ನಗರ್‍ನ ಮಣ್ಣಿನ ಗೋಡೆಗಳಿಂದ ಸ್ವಲ್ಪ ದೂರದಲ್ಲಿ ನೆಲೆಗೊಂಡಿರುವ ಉದಯಗಿರಿ ವಿದಿಶಾ ಪಟ್ಟಣದಿಂದ ೪ ಕಿ.ಮಿ. ದೂರ ಮತ್ತು ಬೌದ್ಧ ತಾಣವಾದ ಸಾಂಚಿಯಿಂದ ೧೩ ಕಿ.ಮಿ. ದೂರವಿದೆ. ಉದಯಗಿರಿಯು ಕ್ರಿ.ಶ. ಐದನೇ ಶತಮಾನದ ಆರಂಭಿಕ ವರ್ಷಗಳಲ್ಲಿ ಗುಡ್ಡದ ಬದಿಯಲ್ಲಿ ಕಲ್ಲಿನಲ್ಲಿ ಕತ್ತರಿಸಿದ ದೇಗುಲಗಳು ಮತ್ತು ವಿಗ್ರಹಗಳ ಸರಣಿಗೆ ಹೆಸರುವಾಸಿಯಾಗಿದೆ. ಈ ತಾಣವು ಹಿಂದೂ ದೇವತೆ ವಿಷ್ಣುವಿನ ಅವತಾರವಾದ ಹಂದಿ ತಲೆಯ ವರಾಹದ ಪ್ರಾಚೀನ ಸ್ಮಾರಕ ಉಬ್ಬು ಶಿಲ್ಪಕ್ಕಾಗಿ ಗಮನಾರ್ಹವಾಗಿದೆ. ಈ ಶಿಲ್ಪದಲ್ಲಿ ಹಿಂದೂ ಪುರಾಣದಲ್ಲಿ ವರ್ಣಿಸಿದಂತೆ ವರಾಹನು ಸಾಂಕೇತಿಕವಾಗಿ ಭೂದೇವಿಯು ಹಂದಿಯ ಕೋರೆಹಲ್ಲಿಗೆ ಅಂಟಿಕೊಂಡಿರುವಂತೆ ಪ್ರತಿನಿಧಿತವಾದ, ಭೂಮಿಯನ್ನು ಕಾಪಾಡುತ್ತಿರುವಂತೆ ತೋರಿಸಲಾಗಿದೆ. ಈ ತಾಣವು ಎರಡನೇ ಚಂದ್ರಗುಪ್ತ (ಸು. ೩೭೫-೪೧೫) ಮತ್ತು ಮೊದಲನೇ ಕುಮಾರಗುಪ್ತನ (ಸು. ೪೧೫-೪೫೫) ಆಳ್ವಿಕೆ ಕಾಲಕ್ಕೆ ಸೇರಿದ ಗುಪ್ತ ರಾಜವಂಶದ ಪ್ರಮುಖ ಶಾಸನಗಳನ್ನು ಹೊಂದಿದೆ. ಈ ಅವಶೇಷಗಳ ಜೊತೆಗೆ, ಉದಯಗಿರಿಯು ಬಂಡೆ ಆಸರೆಗಳು ಹಾಗೂ ಕಲ್ಲುಕೆತ್ತನೆಗಳು, ಪಾಳುಬಿದ್ದ ಕಟ್ಟಡಗಳು, ಶಾಸನಗಳು, ಜಲ ವ್ಯವಸ್ಥೆಗಳು, ದುರ್ಗಗಳು ಮತ್ತು ವಸತಿ ದಿಬ್ಬಗಳ ಸರಣಿಯನ್ನು ಹೊಂದಿದೆ, ಇವೆಲ್ಲವನ್ನು ಕೇವಲ ಭಾಗಶಃ ತನಿಖೆಮಾಡಲಾಗಿದೆ. ಈ ಸಂಕೀರ್ಣ ಇಪ್ಪತ್ತು ಗುಹೆಗಳನ್ನು ಹೊಂದಿದೆ, ಇವುಗಳಲ್ಲಿ ಒಂದು ಜೈನ ಧರ್ಮಕ್ಕೆ ಸಮರ್ಪಿತವಾಗಿದೆ ಮತ್ತು ಉಳಿದವು ಹಿಂದೂ ಧರ್ಮಕ್ಕೆ ಸಮರ್ಪಿತವಾಗಿವೆ.
ಉಲ್ಲೇಖಗಳು
ವರ್ಗ:ಭಾರತದ ಪುರಾತತ್ವ ತಾಣಗಳು
ಆಕ್ಷೇಪಣೆ
ಅಮೇರಿಕದ ಕಾನೂನಿನಲ್ಲಿ, ಆಕ್ಷೇಪಣೆಯು ನ್ಯಾಯಾಲಯದಲ್ಲಿ ವಿಚಾರಣೆಯ ಸಂದರ್ಭದಲ್ಲಿ ಸಾಕ್ಷ್ಯಾಧಾರ ನಿಯಮಗಳು ಅಥವಾ ಇತರ ಕಾರ್ಯವಿಧಾನದ ಕಾನೂನನ್ನು ಉಲ್ಲಂಘಿಸಬಹುದಾದ ಒಂದು ಸಾಕ್ಷಿಯ ಪುರಾವೆ ಅಥವಾ ಇತರ ಸಾಕ್ಷ್ಯಾಧಾರವನ್ನು ತಡೆಹಿಡಿಯಲು ಎತ್ತಲಾದ ಒಂದು ಔಪಚಾರಿಕೆ ವಿರೋಧ. ವಿರೋಧಿ ಪಕ್ಷವು ಸಾಕ್ಷಿಗೆ ಒಂದು ಪ್ರಶ್ನೆ ಕೇಳಿದ ನಂತರ, ಆದರೆ ಸಾಕ್ಷಿಯು ಉತ್ತರಿಸುವ ಮೊದಲು, ಅಥವಾ ವಿರೋಧಿ ಪಕ್ಷವು ಸಾಕ್ಷ್ಯಾಧಾರದಲ್ಲಿ ಏನನ್ನಾದರೂ ನಮೂದಿಸುವಷ್ಟರಲ್ಲಿ ಒಂದು ಆಕ್ಷೇಪಣೆಯನ್ನು ಸಾಮಾನ್ಯವಾಗಿ ಎತ್ತಲಾಗುತ್ತದೆ. ಆಗ ನ್ಯಾಯಾಧೀಶನು ಆಕ್ಷೇಪಣೆಯನ್ನು ಎತ್ತಿಹಿಡಿಯಲಾಗಿದೆಯೇ (ನ್ಯಾಯಾಧೀಶನು ಆಕ್ಷೇಪಣೆಯನ್ನು ಒಪ್ಪಿ ಪ್ರಶ್ನೆ, ಪುರಾವೆ, ಅಥವಾ ಸಾಕ್ಷ್ಯಾಧಾರವನ್ನು ತಡೆಹಿಡಿಯುತ್ತಾನೆ) ಅಥವಾ ತಳ್ಳಿಹಾಕಲಾಗಿದೆಯೇ (ನ್ಯಾಯಾಧೀಶನು ಆಕ್ಷೇಪಣೆಯನ್ನು ಒಪ್ಪುವುದಿಲ್ಲ ಮತ್ತು ಪ್ರಶ್ನೆ, ಪುರಾವೆ, ಅಥವಾ ಸಾಕ್ಷ್ಯಾಧಾರಕ್ಕೆ ಅನುಮತಿ ನೀಡುತ್ತಾನೆ) ಎಂದು ನಿರ್ಣಯ ಮಾಡುತ್ತಾನೆ. ವಕೀಲನು ಆಕ್ಷೇಪಿಸಲಾದ ಪ್ರಶ್ನೆಯನ್ನು ಬೇರೆ ರೀತಿಯಲ್ಲಿ ಕೇಳಲು ನಿರ್ಧರಿಸಬಹುದು, ಆದರೆ ಅದಕ್ಕೆ ನ್ಯಾಯಾಧೀಶನು ಅನುಮತಿಸಿದರೆ ಮಾತ್ರ. ಪ್ರಶ್ನೆಗೆ ಉತ್ತರಿಸುವ ಮುಂಚೆ ವಕೀಲರು ಆಕ್ಷೇಪಣೆಯನ್ನು ಮಾಡಬೇಕು.
ತೀರ್ಪಿನ ವಿರುದ್ಧ ಮೇಲ್ಮನವಿ ಹಕ್ಕನ್ನು ಸಂರಕ್ಷಿಸುವುದಕ್ಕಾಗಿ, ನ್ಯಾಯಾಧೀಶನ ನಿರ್ಣಯದ ವಿರುದ್ಧವೂ ಆಕ್ಷೇಪಣೆಯನ್ನು ಎತ್ತಬಹುದು. ನಿರ್ದಿಷ್ಟ ಸಂದರ್ಭಗಳಲ್ಲಿ, ವೈಯಕ್ತಿಕ ನ್ಯಾಯವ್ಯಾಪ್ತಿಯಂತಹ ಪ್ರಮುಖ ಸಮಸ್ಯೆಗಳನ್ನು ಇತ್ಯರ್ಥ ಮಾಡಲು ಅಥವಾ ಪಕ್ಷಗಳು ಅಥವಾ ವಕೀಲನ ವಿಪರೀತ ದುರಾಚಾರಕ್ಕಾಗಿ ನಿರ್ಬಂಧಗಳನ್ನು ಹೇರಬೇಕೆ ಎಂಬುದರ ಬಗ್ಗೆ ನ್ಯಾಯಾಲಯವು ಯಾವುದೋ ರೀತಿಯ ಮುಖ್ಯವಿಚಾರಣಾಪೂರ್ವ ವಿಚಾರಣೆಯನ್ನು ನಡೆಸಿ ಸಾಕ್ಷ್ಯಾಧಾರ ಸಂಬಂಧಿ ನಿರ್ಣಯಗಳನ್ನು ಮಾಡಬೇಕಾಗಬಹುದು. ಮುಖ್ಯವಿಚಾರಣೆಗಳಿಗಿರುವಂತೆ, ಒಂದು ಪಕ್ಷ ಅಥವಾ ಅದರ ವಕೀಲನು ನಿಷಿದ್ಧ ಸಾಕ್ಷ್ಯಾಧಾರ ಅಥವಾ ವಾದವನ್ನು ಕಡೆಗಣಿಸುವಂತೆ ನ್ಯಾಯಾಲಯಕ್ಕೆ ಕೇಳಿಕೊಳ್ಳಲು, ಜೊತೆಗೆ ಅಂತಹ ತೀರ್ಪುಗಳಿಂದಾಗುವ ಸಂವಾದಾತ್ಮಕ ಅಥವಾ ಅಂತಿಮ ಮನವಿಗಳಿಗೆ ಆಧಾರವಾಗಿ ಅಂತಹ ಆಕ್ಷೇಪಣೆಗಳನ್ನು ಸಂರಕ್ಷಿಸಲು, ಸಾಮಾನ್ಯವಾಗಿ ವಿಚಾರಣೆಯಲ್ಲಿ ತರಲಾದ ಸಾಕ್ಷ್ಯಾಧಾರಕ್ಕೆ ಆಕ್ಷೇಪಣೆಗಳನ್ನು ಎತ್ತುವರು.
ಸಾರಾಂಶ ತೀರ್ಪಿಗಾಗಿ ಅರ್ಜಿಯಂತಹ, ಮುಂದಿನ ಅರ್ಜಿಗೆ ಬೆಂಬಲವಾಗಿ ಅಥವಾ ವಿರೋಧವಾಗಿ ಪುರಾವೆಯನ್ನು ಸಾಕ್ಷ್ಯಾಧಾರವಾಗಿ ಪರಿಗಣಿಸದಂತೆ ಹೊರಗಿಡುವ ಹಕ್ಕನ್ನು ಸಂರಕ್ಷಿಸಲು, ಪರಿಶೋಧನಾ ಪ್ರಕ್ರಿಯೆಯ ಅವಧಿಯಲ್ಲಿನ ವಾಙ್ಮೂಲ ಕೈಹಿಯತ್ತುಗಳಲ್ಲೂ ಆಕ್ಷೇಪಣೆಗಳನ್ನು ಸಾಮಾನ್ಯವಾಗಿ ಬಳಸಲಾಗುತ್ತದೆ.
ವರ್ಗ:ಕಾನೂನು ಪದಗಳು
ವರಾಹ ಉಪನಿಷತ್ತು
ವರಾಹ ಉಪನಿಷತ್ತು ( Sanskrit "ಹಂದಿ") ೧೩ ನೇ ಮತ್ತು ೧೬ ನೇ ಶತಮಾನದ ನಡುವೆ ಸಂಯೋಜಿಸಲ್ಪಟ್ಟ ಹಿಂದೂ ಧರ್ಮದ ಒಂದು ಚಿಕ್ಕ ಉಪನಿಷತ್ ಆಗಿದೆ. ಇದನ್ನು ಸಂಸ್ಕೃತದಲ್ಲಿ ರಚಿಸಲಾಗಿದೆ ಹಾಗೂ ಇದನ್ನು ಕೃಷ್ಣ ಯಜುರ್ವೇದದ ೩೨ ಉಪನಿಷತ್ತುಗಳಲ್ಲಿ ಒಂದೆಂದು ಪಟ್ಟಿ ಮಾಡಲಾಗಿದೆ ಮತ್ತು ೨೦ ಯೋಗ ಉಪನಿಷತ್ತುಗಳಲ್ಲಿ ಒಂದೆಂದು ವರ್ಗೀಕರಿಸಲಾಗಿದೆ.
ಉಪನಿಷತ್ತಿನ ಪಠ್ಯವು ಐದು ಅಧ್ಯಾಯಗಳನ್ನು ಹೊಂದಿದೆ. ಪ್ರಾಥಮಿಕವಾಗಿ ಇದನ್ನು ವಿಷ್ಣುವು ತನ್ನ ವರಾಹ (ಹಂದಿ) ಅವತಾರದಲ್ಲಿ ಋಷಿ ರಿಭುನೊಂದಿಗೆ ನಡೆಸಿದ ಚರ್ಚೆಯಾಗಿ ರಚಿಸಲಾಗಿದೆ. ಚರ್ಚೆಯು ಮುಖ್ಯವಾಗಿ ತತ್ವಗಳ ವಿಷಯಗಳು, ವೈಯಕ್ತಿಕ ಆತ್ಮ (ಸ್ವಯಂ, ಆತ್ಮ ) ಮತ್ತು ಅಂತಿಮ ವಾಸ್ತವ ( ಬ್ರಹ್ಮ ) ನಡುವಿನ ಸ್ವಭಾವ ಮತ್ತು ಸಂಬಂಧಗಳು, ಕಲಿಕೆಯ ಏಳು ಹಂತಗಳು, ಜೀವನ್ಮುಕ್ತಿಯ ಗುಣಲಕ್ಷಣಗಳು (ಜೀವಂತ ಸ್ವಾತಂತ್ರ್ಯದ ಆಂತರಿಕ ಅರ್ಥ) ಮತ್ತು ನಾಲ್ಕು ವಿಧದ ಜೀವನ್ಮುಕ್ತರು (ವಿಮೋಚನೆಗೊಂಡ ವ್ಯಕ್ತಿಗಳು) ಇವುಗಳನ್ನು ಒಳಗೊಂಡಿದೆ. ಪಠ್ಯದ ಕೊನೆಯ ಅಧ್ಯಾಯವು ಯೋಗ, ಅದರ ಗುರಿಗಳು ಮತ್ತು ವಿಧಾನಗಳಿಗೆ ಮೀಸಲಾಗಿರುತ್ತದೆ.
ಇದು ಉಪನಿಷತ್ ಆಗಿ, ಹಿಂದೂ ಧರ್ಮದ ತಾತ್ವಿಕ ಪರಿಕಲ್ಪನೆಗಳನ್ನು ಪ್ರಸ್ತುತಪಡಿಸುವ ವೇದಾಂತ ಸಾಹಿತ್ಯದ ಒಂದು ಭಾಗವಾಗಿದೆ. ವರಾಹ ಉಪನಿಷತ್ತು ದುಃಖ ಮತ್ತು ಭಯದಿಂದ ವಿಮೋಚನೆಗೆ ಮಾನವನು ತಿಳಿಯಬೇಕಾದ ಅಸ್ತಿತ್ವದ ದ್ವಂದ್ವವಲ್ಲದ ಸ್ವರೂಪ, ಸ್ವಯಂ, ಬ್ರಹ್ಮ ಮತ್ತು ವಿಷ್ಣುವಿನ ನಡುವಿನ ಏಕತೆ ಮತ್ತು ಆತ್ಮ-ವಿಮೋಚನೆಯಲ್ಲಿ ಯೋಗದ ಪಾತ್ರವನ್ನು ಸ್ಪುಟಪಡಿಸುತ್ತದೆ. ಒಬ್ಬರ ಆತ್ಮದ ವಿಮೋಚನೆಗೆ ಅತ್ಯಗತ್ಯವಾದ ಹತ್ತು ಯಮಗಳನ್ನು (ಸದ್ಗುಣಗಳನ್ನು) ಪಟ್ಟಿಮಾಡುತ್ತದೆ :ಇವುಗಳು, ಅಹಿಂಸೆ, ಸತ್ಯ, ಅಸ್ತೇಯ, ಬ್ರಹ್ಮಚರ್ಯ, ಸಹಾನುಭೂತಿ, ಋಜುತ್ವ, ಕ್ಷಮ, ಬೂಟಾಟಿಕೆ ಇಲ್ಲದಿರುವಿಕೆ, ಮಿತಾಹಾರ ಮತ್ತು ಶೌಚ. ಉಪನಿಷತ್ತಿನ ಪಠ್ಯವು ಜೀವನ್ಮುಕ್ತ ಎಂದರೆ ಏನೆಂಬುದನ್ನು ವಿವರಿಸುತ್ತದೆ-ಯಾರ ಆಂತರಿಕ ಸ್ಥಿತಿಯು, ಇತರ ವಿಷಯಗಳ ಜೊತೆಗೆ, ಸಂತೋಷದಿಂದ ಅಥವಾ ಅವನಿಗೆ ಉಂಟುಮಾಡುವ ದುಃಖದಿಂದ ಪ್ರಭಾವಿತವಾಗುವುದಿಲ್ಲವೋ, ಯಾರು ಪ್ರಪಂಚದ ಭಯದಿಂದ ಕುಗ್ಗುವುದಿಲ್ಲವೋ, ಅಥವಾ ಪ್ರಪಂಚವು ಅವನ ಭಯದಿಂದ ಕುಗ್ಗುವುದಿಲ್ಲವೋ ಮತ್ತು ಯಾರ ಇಂದ್ರಿಯ ಶಾಂತವಾಗಿ ಆಂತರಿಕ ಸಂತೃಪ್ತಿಯು ಇತರರ ಕಡೆಗೆ ಕೋಪ, ಭಯ ಮತ್ತು ಸಂತೋಷದಿಂದ ಮುಕ್ತವಾಗಿರುತ್ತದೋ ಅವನನ್ನು ಜೀವನ್ಮುಕ್ತ ಎನ್ನಬಹುದು ಎಂದು ತಿಳಿಸುತ್ತದೆ.
ವ್ಯುತ್ಪತ್ತಿ ಮತ್ತು ಸಂಕಲನ
ವರಾಹ ಎಂದರೆ ಹಂದಿ, ನಿರ್ದಿಷ್ಟವಾಗಿ ಭಾರತೀಯ ಪುರಾಣಗಳಲ್ಲಿ ವಿಷ್ಣುವಿನ ಅವತಾರವನ್ನು ಹಂದಿ ಎಂದು ಉಲ್ಲೇಖಿಸುತ್ತದೆ. ಉಪನಿಷತ್ ಎಂಬ ಪದವು ಜ್ಞಾನ ಅಥವಾ "ಗುಪ್ತ ಸಿದ್ಧಾಂತ" ಪಠ್ಯವಾಗಿದ್ದು ಅದು ಹಿಂದೂ ಧರ್ಮದ ತಾತ್ವಿಕ ಪರಿಕಲ್ಪನೆಗಳನ್ನು ಪ್ರಸ್ತುತಪಡಿಸುವ ವೇದಾಂತ ಸಾಹಿತ್ಯದ ಭಾಗವಾಗಿ ಸೇರಿದೆ ಮತ್ತು ಅದರ ಧರ್ಮಗ್ರಂಥವಾದ ವೇದಗಳ ಅತ್ಯುನ್ನತ ಉದ್ದೇಶವೆಂದು ಪರಿಗಣಿಸಲಾಗಿದೆ. ಈ ಗ್ರಂಥವನ್ನು ವರಾಹೋಪನಿಷತ್ ಎಂದೂ ಕರೆಯುತ್ತಾರೆ.
೧೦೮ ಉಪನಿಷತ್ತುಗಳನ್ನು ಒಳಗೊಂಡಿರುವ ಆಧುನಿಕ ಯುಗದ ಸಂಕಲನದಲ್ಲಿ ಇದನ್ನು ೯೮ ನಯದು ಎಂದು ಪಟ್ಟಿ ಮಾಡಲಾಗಿದೆ. ಸಂಸ್ಕೃತ ಪಠ್ಯದಲ್ಲಿರುವ ಇದನ್ನು ಕೃಷ್ಣ ಯಜುರ್ವೇದದ ಅಡಿಯಲ್ಲಿ ೩೨ ಉಪನಿಷತ್ತುಗಳಲ್ಲಿ ಒಂದೆಂದು ಪರಿಗಣಿಸಲಾಗಿದೆ. ಇದನ್ನು ಯೋಗ ಉಪನಿಷತ್ ಎಂದೂ ವರ್ಗೀಕರಿಸಲಾಗಿದೆ ಇದರ ಲೇಖಕ, ದೃಢೀಕರಣ ಮತ್ತು ಮೂಲವು ಪ್ರಶ್ನಾರ್ಹವಾಗಿದೆ. ಇದು ಒಂದು ಇತ್ತೀಚಿನ ಉಪನಿಷತ್ ಆಗಿದೆ. ವರಾಹ ಉಪನಿಷದ್ ಅನ್ನು ೧೭ ನೇ ಶತಮಾನದಲ್ಲಿ ದಾರಾ ಶಿಕೋಹ್ ಅವರು ಪ್ರಕಟಿಸಿದ ತಿಳಿದಿರುವ ಉಪನಿಷತ್ತುಗಳ ಸಂಕಲನದಲ್ಲಿ ಅಥವಾ ೧೯ ನೇ ಶತಮಾನದ ಆರಂಭದಲ್ಲಿ ಹೆನ್ರಿ ಥಾಮಸ್ ಕೋಲ್ಬ್ರೂಕ್ ಸಂಕಲನದಲ್ಲಾಗಲೀ ಅಥವಾ ಉಪನಿಷದ್ಗಳ ನಾರಾಯಣ ಸಂಕಲನಗಳಲ್ಲಾಗಲೀ ಪಟ್ಟಿ ಮಾಡಲಾಗಿಲ್ಲ.
ಕಾಲಗಣನೆ
ಈ ಉಪನಿಷತ್ತು ಇತಿಹಾಸ (ಮಹಾಕಾವ್ಯಗಳು, ರಾಮಾಯಣ ಮತ್ತು ಮಹಾಭಾರತ ) ಮತ್ತು ಇತರ ವೇದಗಳ ನಂತರದ ಯುಗದ ವಿಷಯಗಳನ್ನು ಒಳಗೊಂಡಿರುವ ಕಾರಣ  ಇದು ಸಾಮಾನ್ಯ ಯುಗದಲ್ಲಿ ರಚಿಸಲ್ಪಟ್ಟಿದೆ ಎಂದು ಸೂಚಿಸುತ್ತದೆ. ಇದು "ಯೋಗಿ ಸಿದ್ಧಿ"ಯಂತಹ ಶಬ್ದಗಳನ್ನು ಒಳಗೊಂಡಿರುವ ಕಾರಣ, ಇತರ ಯೋಗ ಉಪನಿಷತ್ತುಗಳಂತೆ, ಪತಂಜಲಿಯ ಯೋಗ ಸೂತ್ರಗಳು ಮತ್ತು ಇತರ ಪ್ರಮುಖ ಯೋಗ ಪಠ್ಯಗಳ ನಂತರ ಇದನ್ನು ರಚಿಸಲಾಗಿದೆ ಎಂಬುದನ್ನು ಸೂಚಿಸುತ್ತದೆ. ಈ ಉಪನಿಷತ್ತಿನ ಪಠ್ಯವು ಲಯ, ಮಂತ್ರ, ಮತ್ತು ಹಠ ಯೋಗದ ಚರ್ಚೆಯಲ್ಲಿ ಚಕ್ರ ಮತ್ತು ನಾಡಿಯಂತಹ ತಂತ್ರ ಪರಿಭಾಷೆಯ ವಿಭಾಗಗಳನ್ನು ಸಹ ಹೊಂದಿದೆ ವೆನಿಸ್ ನ ಕಾ ಫೊಸ್ಕರಿ ವಿಶ್ವವಿದ್ಯಾಲಯದ   ಇಂಡೋಲಜಿಯ ಪ್ರಾಧ್ಯಾಪಕರಾದ ಆಂಟೋನಿಯೊ ರಿಗೊಪೌಲೋಸ್ ಅವರ ಪ್ರಕಾರ, ಭಾರತದ ಅದ್ವೈತ ಮತ್ತು ಯೋಗ-ಬೇರೂರಿರುವ ಸಂಪ್ರದಾಯಗಳು ಮಧ್ಯಕಾಲೀನ ಅವಧಿಯಲ್ಲಿ, ಪ್ರಾಯಶಃ ಕ್ರಿ.ಶ. ೨ ನೇ ಸಹಸ್ರಮಾನದ ಮಧ್ಯದಲ್ಲಿ ರಚಿಸಲ್ಪಟ್ಟಿದ್ದರೂ ಮಹಾಕಾವ್ಯ ಮತ್ತು ಮಧ್ಯಕಾಲೀನ ಅವಧಿಯ ಮೊದಲು ಸ್ಥಾಪಿತವಾದ ವಿಚಾರಗಳು ಮತ್ತು ಆಚರಣೆಗಳನ್ನು ಪ್ರತಿನಿಧಿಸುತ್ತವೆ, ಅವುಗಳು ಕ್ರಿ.ಪೂ ೧ ನೇ ಸಹಸ್ರಮಾನದ  ವೇದ ಯುಗದ ಪಠ್ಯದಲ್ಲಿ ಬೇರೂರಿರುವ ಪರಿಕಲ್ಪನೆಗಳು ಮತ್ತು ಪರಿಭಾಷೆಯನ್ನು ಬಳಸುತ್ತವೆ, ಉದಾಹರಣೆಗೆ ಪ್ರಣವ, ಆತ್ಮ ಮತ್ತು ಬ್ರಹ್ಮ.
ಆನಂದ ಅವರ ಪ್ರಕಾರ,ಉಪನಿಷತ್ತಿನ ಪಠ್ಯವು ೧೩ ಮತ್ತು ೧೬ನೇ ಶತಮಾನದ ನಡುವೆ ರಚಿತವಾಗಿದೆ.
ತತ್ವಗಳು
ಪಠ್ಯದ ೧ನೇ ಅಧ್ಯಾಯದಲ್ಲಿ, ವರಾಹವು ಮೊದಲು ರಿಭುಗೆ ತತ್ವಗಳ ವಿಜ್ಞಾನದ ಬಗ್ಗೆ ಹೇಳುತ್ತದೆ, ಅಂದರೆ "ಸಿದ್ಧಾಂತಗಳು". ತತ್ವಗಳು ೨೪,೩೬, ಅಥವಾ ಕೆಲವು ಶಿಕ್ಷಕರ ಪ್ರಕಾರ ೯೬ ಇರಬಹುದು, ಇದನ್ನು ವರಾಹ ವಿವರಿಸುತ್ತಾನೆ.
ತತ್ವಗಳಲ್ಲಿ,ಐದು ಸಂವೇದನಾ ಅಂಗಗಳು, ಐದು ಕ್ರಿಯೆಯ ಅಂಗಗಳು, ಜೀವಂತ ದೇಹಕ್ಕೆ ಅಗತ್ಯವಾದ ಐದು ಪ್ರಮುಖ ಗಾಳಿಗಳು ( ಪ್ರಾಣ, ಅಪಾನ, ಉಧಾನ, ಸಮಾನ ಮತ್ತು ವೈಯಾನದ ), ಗ್ರಹಿಕೆಯ ಐದು ಮೂಲ ತತ್ವಗಳು., ಮತ್ತು ಜ್ಞಾನದ ಸಾಮರ್ಥ್ಯಗಳು – ಅನಿಶ್ಚಿತ ಜ್ಞಾನವನ್ನು ಉತ್ಪಾದಿಸುವ ಮನಸ್ (ಮನಸ್ಸು), ನಿರ್ದಿಷ್ಟ ಜ್ಞಾನಕ್ಕೆ ಕಾರಣವಾಗುವ ಬುದ್ಧಿ (ಬುದ್ಧಿವಂತಿಕೆ), ಜ್ಞಾನದಲ್ಲಿ ಅನುಮಾನಗಳನ್ನು ಮತ್ತು ಏರಿಳಿತಗಳನ್ನು ಉಂಟುಮಾಡುವ  "ಚಿತ್ತ" (ಭಾವನಾತ್ಮಕ ಪ್ರಜ್ಞೆ) ಮತ್ತುಅಹಂಕಾರ ಉತ್ಪಾದಿಸುವ " ಅಹಂಕಾರ "  ಈ ಒಟ್ಟು ೨೪ ತತ್ವಗಳನ್ನು, ವರಾಹ ರೂಪಿ ವಿಷ್ಣುವು ಪ್ರತಿಪಾದಿಸುತ್ತಾನೆ.
ಕೆಲವು ವಿದ್ವಾಂಸರು, ಐದು ಅಂಶಗಳನ್ನು ಸೇರಿಸುವ ಮೂಲಕ ಮಾನವ ದೇಹದ ತತ್ವಗಳ ಪಟ್ಟಿಯನ್ನು ೩೬ಕ್ಕೆ ವಿಸ್ತರಿಸುತ್ತಾರೆ – ಭೂಮಿ ( ಪೃಥ್ವಿ ), ಗಾಳಿ ( ವಾಯು ), ನೀರು ( ಆಪ್ ), ಈಥರ್ ( ಆಕಾಶ ), ಮತ್ತು ಬೆಂಕಿ ( ಅಗ್ನಿ ); ಮೂರು ದೇಹಗಳು – ಸ್ಥೂಲ, ಸೂಕ್ಷ್ಮ ಮತ್ತು ಕಾರಣ ( ಕರಣ ); ಪ್ರಜ್ಞೆಯ ಮೂರು ಸ್ಥಿತಿಗಳು – ಎಚ್ಚರವಾಗಿರುವಾಗ, ಕನಸು ಕಾಣುತ್ತಿರುವಾಗ ಮತ್ತು ಕನಸಿಲ್ಲದ ನಿದ್ರೆಯಲ್ಲಿದ್ದಾಗ; ಮತ್ತು ಒಂದು ಜೀವ (ಆತ್ಮ). ಎಂದು ವರಾಹವನ್ನು ಪ್ರತಿಪಾದಿಸುತ್ತಾರೆ.
೧.೮ ರಿಂದ ೧.೧೪ ರವರೆಗಿನ ಶ್ಲೋಕಗಳಲ್ಲಿ ತತ್ವದ ಪಟ್ಟಿಯು ೯೬ ಕ್ಕೆ ಹೇಗೆ ಹೆಚ್ಚಾಗುತ್ತದೆ ಎಂಬುದನ್ನು ವರಾಹ ವಿವರಿಸುತ್ತಾನೆ. ಇದು ಬದಲಾವಣೆಗಳ ಆರು ಹಂತಗಳನ್ನು ಒಳಗೊಂಡಿದೆ (ಅಯ್ಯರ್ ಇದನ್ನು "ಅಸ್ತಿತ್ವ, ಜನನ, ಬೆಳವಣಿಗೆ, ರೂಪಾಂತರ, ಕೊಳೆತ ಮತ್ತು ವಿನಾಶ" ಎಂದು ಅನುವಾದಿಸುತ್ತಾರೆ); ಆರು ಕಾಯಿಲೆಗಳು ಅಥವಾ "ದೌರ್ಬಲ್ಯಗಳು" (ಹಸಿವು, ಬಾಯಾರಿಕೆ, ಸಂಕಟ, ಭ್ರಮೆ, ವಯಸ್ಸು ಮತ್ತು ಸಾವು); ಕೋಶಗಳು ಅಥವಾ ಆರು ಪೊರೆಗಳು ("ಚರ್ಮ, ರಕ್ತ, ಮಾಂಸ, ಕೊಬ್ಬು, ಮಜ್ಜೆ ಮತ್ತು ಮೂಳೆಗಳು"); ಆರು ಪ್ರತಿಕೂಲತೆಗಳು ಅಥವಾ ದೇಹದ ವೈರಿಗಳು ("ಹಂಬಲ, ಕೋಪ, ಕಡುಬಯಕೆ, ದುರಹಂಕಾರ ಮತ್ತು ದುರುದ್ದೇಶ"); " ಜೀವ " – "ವಿಶ್ವ" (ಜಗತ್ತು), " ತೈಜಸ " (ಬೆಳಕಿನಿಂದ ಕೂಡಿದ), ಮತ್ತು " ಪ್ರಜ್ಞಾ " (ವಾಸ್ತವದ ಸ್ವರೂಪದ ಒಳನೋಟ) ದ ಮೂರು ಅಂಶಗಳು; ಮೂರು " ಗುಣಗಳು " ಅಥವಾ ಗುಣಗಳು, ಸಹಜವಾದ ಮನಸ್ಸು (" ಸತ್ವ, ರಜಸ್, ಮತ್ತು ತಮಸ್ "); ಮೂರು ವಿಧದ ಕರ್ಮಗಳು (" ಪ್ರಾರಬ್ಧ " (ಹಿಂದಿನ ಕರ್ಮವನ್ನು ಈಗ ಅನುಭವಿಸಲಾಗುತ್ತಿದೆ), " ಸಂಚಿತ " (ಹಿಂದಿನ ಕರ್ಮವನ್ನು ಇನ್ನೂ ಆನಂದಿಸಬೇಕಾಗಿದೆ), ಮತ್ತು "ಆಗಾಮಿನ್" (ಪ್ರಸ್ತುತ ಕರ್ಮವನ್ನು ನಂತರ ಆನಂದಿಸಲು); ಐದು ಕ್ರಿಯೆಗಳು ("ಮಾತನಾಡುವುದು, ಎತ್ತುವುದು, ನಡೆಯುವುದು, ಹೊರಹಾಕುವುದು ಮತ್ತು ಆನಂದಿಸುವುದು"); ಮತ್ತು "ಚಿಂತನೆ, ಖಚಿತತೆ, ಅಹಂಕಾರ, ಸಹಾನುಭೂತಿ, ದಯೆ, ನಿರೀಕ್ಷೆ, ಸಹಾನುಭೂತಿ ಮತ್ತು ಉದಾಸೀನತೆ" ತತ್ವಗಳು.೯೬ ರ ಪಟ್ಟಿಯನ್ನು ಪೂರ್ಣಗೊಳಿಸಲು, ವರಾಹವು "ದಿಕ್" ಅಥವಾ ನಾಲ್ಕು ಕಾಲುಭಾಗಗಳನ್ನು ಸೇರಿಸುತ್ತದೆ, ಮಾನವ ದೇಹದ ಭಾಗವಾಗಿರುವ ಹಾಗೂ ವೈದಿಕ ದೇವತೆಗಳಾದ "ವಾಯು" (ಗಾಳಿ, ಕಿವಿ), ಸೂರ್ಯ (ಬೆಳಕು, ಕಣ್ಣು), " ವರುಣ " (ನೀರು, ನಾಲಿಗೆ), ಅಶ್ವಿನಿ ದೇವತೆಗಳು (ಮೂಗು), ಅಗ್ನಿ (ಬೆಂಕಿ), ಇಂದ್ರ, ಉಪೇಂದ್ರ ಮತ್ತು ಮೃತ್ಯು (ಸಾವು); ಇದು ಚಂದ್ರ, ಚತುರ್ಮುಖ ಬ್ರಹ್ಮ, ರುದ್ರ, ಕ್ಷೇತ್ರಜ್ಞ (ದೇಹದ ಜಾಗೃತ ಜ್ಞಾನಿ) ಮತ್ತು ಈಶ್ವರನನ್ನು ಒಳಗೊಂಡಿದೆ.
ವಿಷ್ಣುವು ವರಾಹನಾಗಿ, ೧.೧೫ ರಿಂದ ೧.೧೭ ರ ಶ್ಲೋಕಗಳಲ್ಲಿ ತಾನು "ಈ ೯೬ ತತ್ವಗಳ ಸಮಷ್ಟಿಯ ಹೊರತಾಗಿ" ಎಂದು ಪ್ರತಿಪಾದಿಸುತ್ತಾನೆ ಮತ್ತು ಅವನ ವರಾಹ ಅವತಾರದಲ್ಲಿ ಅವನನ್ನು ಪೂಜಿಸುವ ಮತ್ತು ಈ ೯೬ ತತ್ವಗಳನ್ನು ತಿಳಿದವರು ಅವರು ಯಾವ ಜೀವನ ಕ್ರಮದಲ್ಲಿದ್ದಾರೂ, ಅವರು ತಲೆ ಬೋಳಿಸಿಕೊಂಡಿರಲಿ, ಅಥವಾ ತಲೆಯಲ್ಲಿ ಕೂದಲು ತುಂಬಿರಲಿ, ಅಥವಾ ತಲೆಯನ್ನು ಮಾತ್ರ ಕೂದಲಿನೊಂದಿಗೆ ನಿರ್ವಹಿಸುತ್ತಿರಲಿ,  ತಮ್ಮ ಅಜ್ಞಾನವನ್ನು (ಅಜ್ಞಾನವನ್ನು) ಕಳೆಯುತ್ತಾರೆ ಹಾಗೂ ಮೋಕ್ಷವನ್ನು ಸಾಧಿಸುತ್ತಾರೆ.
ಬ್ರಹ್ಮವಿದ್ಯಾ
ಆಗ ಋಭು ವರಾಹನನ್ನು ಕೇಳುತ್ತಾನೆ, "ಮನುಷ್ಯನಾಗಿಯೂ, ಪುರುಷನಾಗಿಯೂ ಮತ್ತು ಬ್ರಾಹ್ಮಣನಾಗಿಯೂ ಜನ್ಮ ಪಡೆಯುವುದು ಕಷ್ಟ, ವೇದಾಂತವನ್ನು ಅಧ್ಯಯನ ಮಾಡಿದ ಯೋಗಿ, ಆದರೂ ವಿಷ್ಣುವಿನ ರೂಪವನ್ನು ತಿಳಿದಿಲ್ಲ, ಅಂತಹ ಅಜ್ಞಾನಿಯು ಹೇಗೆ ಮುಕ್ತನಾಗುತ್ತಾನೆ?"
ವರಾಹನು ೨.೭-೨.೯ ಶ್ಲೋಕಗಳಲ್ಲಿ ಅವನು (ತಾನು) ಮಾತ್ರ ಪರಮಾನಂದ ಎಂದು ಉತ್ತರಿಸುತ್ತಾನೆ, ಆತ್ಮ (ಆತ್ಮ) ಹೊರತುಪಡಿಸಿ ಈಶ್ವರ ಅಥವಾ ಅಸಾಧಾರಣ ಪ್ರಪಂಚವು ಅಸ್ತಿತ್ವದಲ್ಲಿಲ್ಲ. ತಮ್ಮ ಆತ್ಮವನ್ನು (ಆತ್ಮ) ತಿಳಿದಿರುವವರಿಗೆ ವರ್ಣ (ಜಾತಿ) ಅಥವಾ ಆಶ್ರಮದ (ಜೀವನದ ಹಂತ) ಕಲ್ಪನೆಗಳಿಲ್ಲ; ಅವರು ಆತ್ಮನನ್ನು ಬ್ರಹ್ಮನ್ನಾಗಿ ನೋಡುತ್ತಾರೆ, ಅವರು ಬ್ರಹ್ಮವಾಗುತ್ತಾರೆ ಮತ್ತು "ಮೋಕ್ಷ" ಮೋಕ್ಷವನ್ನು ಹುಡುಕದೆಯೇ ತಲುಪುತ್ತಾರೆ. ಸತ್ಯ, ಜ್ಞಾನ, ಆನಂದ ಮತ್ತು ಪೂರ್ಣತೆಯ ಲಕ್ಷಣವು, ತಮಸ್ಸಿನಿಂದ (ಕತ್ತಲೆ, ವಿನಾಶ, ಅವ್ಯವಸ್ಥೆ) ಅತ್ಯಂತ ದೂರದಲ್ಲಿದೆ ಎಂದು ೨.೧೬ ನೇ ಶ್ಲೋಕದಲ್ಲಿ ವರಾಹ ಉಪನಿಷತ್ತು ಹೇಳುತ್ತದೆ.Varaha states that what one aspires to is part of His own "light", which is all-encompassing. As Atman, self effulgent, Varaha states that "Brahma-Jnanis" are those who see nothing but the Brahman, and they are happy and content in the universe despite being subject to sufferings.
ವರಾಹ ಉಪನಿಷತ್ತು ಬ್ರಹ್ಮ ಮತ್ತು ಆತ್ಮ ಒಂದೇ ಎಂಬ ದ್ವಂದ್ವವಲ್ಲದ ಪ್ರಮೇಯವನ್ನು ಪ್ರತಿಪಾದಿಸುತ್ತದೆ ಮತ್ತು ಇದನ್ನು ತಿಳಿದವರು ಯಾವುದಕ್ಕೂ ಹೆದರುವುದಿಲ್ಲ, ಯಾವುದನ್ನೂ ಭಾಧೆ ಪಡುವುದಿಲ್ಲ ಮತ್ತು ಸ್ಥೈರ್ಯವನ್ನು ಹೊಂದಿರುತ್ತಾರೆ. ಅವನು ನಾನು, ಎಂದು ವಿಷ್ಣು ಹೇಳುತ್ತಾನೆ. "ಅದು ಆಗು, ರಿಭೂ; ನೀನು ನಿಜವಾಗಿಯೂ ನಾನು", ವಿಷ್ಣು ಸೂಚಿಸುತ್ತಾನೆ. "ನಾನೇ ಬ್ರಹ್ಮ" ಎಂಬ ದೃಢವಾದ ವಿಶ್ವಾಸದಿಂದ ಇರುವ ಉನ್ನತ ಆತ್ಮರು ನಿಜವಾದ ಜೀವನ್ಮುಕ್ತರು ಎಂದು ಉಪನಿಷತ್ತಿನ ೨.೪೩ ನೇ ಶ್ಲೋಕ ಹೇಳುತ್ತದೆ.
ಸಂಕಲ್ಪ
ಉಪನಿಷತ್ತಿನ ಪ್ರಕಾರ, ಇಡೀ ಬ್ರಹ್ಮಾಂಡವು ಸಂಕಲ್ಪದಿಂದ (ಚಿಂತನೆ, ಕಲ್ಪನೆಯ ಪ್ರಕ್ರಿಯೆ) ವಿಕಸನಗೊಳ್ಳುತ್ತದೆ, ಒಬ್ಬನು ಯೋಚಿಸುವಂತೆ ಆಗುತ್ತದೆ, ತಾತ್ವಿಕ ಸಿದ್ಧಾಂತ ಭೌತಶಾಸ್ತ್ರದ ಮೇಲೆ ಪರಿಣಾಮ ಬೀರುತ್ತದೆ ಮತ್ತು ಇದು ಪ್ರಪಂಚದ ದರ್ಶನವನ್ನು ಉಳಿಸಿಕೊಳ್ಳಲು ಸಹಾಯ ಮಾಡುತ್ತದೆ. ಈ ಬ್ರಹ್ಮಾಂಡದಿಂದ ತ್ಯಜಿಸಿದ ನಂತರ, ಇದನ್ನು ಸಂಕಲ್ಪ ಎಂದೂ ಕರೆಯುತ್ತಾರೆ, ಧ್ಯಾನ ಮಾಡುವ ಮನಸ್ಸು ನಿರ್ವಿಕಲ್ಪ (ಬದಲಾಗದ) ಅಥವಾ ಬದಲಾಗದ ಭಾಗ (ಆಧ್ಯಾತ್ಮಿಕ ವಾಸ್ತವ) ಮೇಲೆ ಕೇಂದ್ರೀಕರಿಸಬೇಕು. ಶ್ಲೋಕ ೨.೬೪ ರಲ್ಲಿ ವರಾಹವು " ಸಂಸಾರ " (ಪುನರ್ಜನ್ಮದ ಚಕ್ರ) ವನ್ನು ಕರ್ಮದ ಕ್ಷೇತ್ರಕ್ಕೆ ಹೋಲಿಸುತ್ತದೆ, ಬಿಲ್ಲಿಂಗ್ಟನ್ ಹೇಳುತ್ತಾನೆ, ಅದು ದೀರ್ಘ ಕನಸು (" ಸ್ವಪ್ನ "), ಭ್ರಮೆ, ದುಃಖದ ಸಮುದ್ರದಂತಿದೆ. ಇದು ಜೀವನ್ಮುಕ್ತನನ್ನು ಆತ್ಮಜ್ಞಾನದ ಮೂಲಕ ಈ ಸಂಸಾರವನ್ನು ಜಯಿಸಿ ಮುಕ್ತಿಯನ್ನು ಪಡೆದ ವ್ಯಕ್ತಿ ಎಂದು ವ್ಯಾಖ್ಯಾನಿಸುತ್ತದೆ.
ಧ್ಯಾನ
ಎಲ್ಲದರಲ್ಲೂ ಕಂಡುಬರುವ ಆತನಿಗೆ ನಮಸ್ಕರಿಸುವುದರ ಮೂಲಕ ಮತ್ತು ಕೇವಲ ೪೮ ನಿಮಿಷಗಳ ಕಾಲ (ಒಂದು ಮುಹೂರ್ತ ) ಧ್ಯಾನ ಮಾಡುವುದರಿಂದ ಅವನ ಬುದ್ಧಿವಂತಿಕೆಯನ್ನು "ಪ್ರತ್ಯಗಾತ್ಮನ" ಸ್ಥಿತಿಗೆ ವಿಸ್ತರಿಸುತ್ತದೆ ಎಂದು ವರಾಹ ವಿವರಿಸುತ್ತಾನೆ, ಅದು ಆತ್ಮನ ಸ್ಥಿತಿಗೆ ಶಾಶ್ವತವಾಗಿ ಮುಕ್ತಿ ನೀಡುತ್ತದೆ. ಇದರರ್ಥ ಜೀವಾತ್ಮ (ಆತ್ಮ) ಮತ್ತು ಪರಮಾತ್ಮ (ಪರಮಾತ್ಮ) ಹತ್ತಿರ ವಾಸಿಸುವುದು.
ಬ್ರಹ್ಮನ ಜ್ಞಾನವು ಆಧ್ಯಾತ್ಮಿಕ ಸತ್ಯವನ್ನು ಪರೋಕ್ಷ (ಪರೋಕ್ಷ ಅರಿವಿನ) ರೀತಿಯಲ್ಲಿ ತಿಳಿದುಕೊಳ್ಳುವಲ್ಲಿ ಕಾರಣವಾಗುತ್ತದೆ ಎಂದು ಉಪನಿಷತ್ತು ಹೇಳುತ್ತದೆ, ಆದರೆ ಸಾಕ್ಷಾತ್ಕಾರ (ನೇರ ಸಾಕ್ಷಾತ್ಕಾರ) ತನ್ನ ಆತ್ಮವು ಬ್ರಹ್ಮವೆಂದು ತಿಳಿಯುವಲ್ಲಿ ಕಾರಣವಾಗುತ್ತದೆ. ಮತ್ತು ಯೋಗದ ಸಾಧಕನು ಜೀವಮುಕ್ತ (ವಿಮೋಚನೆಗೊಂಡ ಆತ್ಮ) ಆಗುತ್ತಾನೆ, ಅವನು ತನ್ನ ಆತ್ಮವು ಅಂತಿಮ ಪರಿಪೂರ್ಣತೆ ಎಂದು ತಿಳಿಯುತ್ತಾನೆ. ಬ್ರಹ್ಮವನ್ನು ಸಾಕ್ಷಾತ್ಕರಿಸಿದ ಜ್ಞಾನೋದಯ ಹೊಂದಿದ ವ್ಯಕ್ತಿಗೆ "ಬಂಧ" ಮತ್ತು "ಮೋಕ್ಷ" ಎಂಬ ಎರಡು ಪದಗಳು "ನನ್ನದು" ಮತ್ತು "ನನ್ನದಲ್ಲ" ಎಂದರ್ಥ. "ನನ್ನದು" ಒಬ್ಬ ವ್ಯಕ್ತಿಯೊಂದಿಗೆ ಸಂಬಂಧ ಹೊಂದಿದೆ, ಆದರೆ "ನನ್ನದಲ್ಲ" ಎಂಬುದು ಎಲ್ಲಾ ಆಲೋಚನೆಗಳಿಂದ ವಿಮೋಚನೆಗೊಂಡ ಮತ್ತು ಆತ್ಮನನ್ನು ತಿಳಿದಿರುವ ವ್ಯಕ್ತಿಗೆ ಸಂಬಂಧಿಸಿದೆ.
ಸಮಾಧಿ
೨.೭೫ ರಿಂದ೨.೮೭ಶ್ಲೋಕಗಳಲ್ಲಿ, ವರಾಹ ಉಪನಿಷತ್ ಯೋಗದ ಗುರಿ ಮತ್ತು "ಸಮಾಧಿ" ಎಂದರೇನು ಎಂಬುದನ್ನು ಈ ಕೆಳಗಿನಂತೆ ವ್ಯಾಖ್ಯಾನಿಸುತ್ತದೆ:
ಸಮಾಧಿಯ ಸ್ಥಿತಿಯು ನೀರಿನಲ್ಲಿ ಕರಗುವ ಉಪ್ಪು ಮತ್ತು ಅದರ ಫಲಿತಾಂಶದ ಏಕತೆಯ ಗುಣಮಟ್ಟಕ್ಕೆ ಹೋಲುತ್ತದೆ.
ವಿಷ್ಣುವೇ ಶಿವ
ಉಪನಿಷತ್, ಅಧ್ಯಾಯ ೩ರಲ್ಲಿ, ರಿಭುವಿಗೆ ವಿಷ್ಣುವಿನ ಉಪದೇಶವನ್ನು ಮುಂದುವರೆಸುತ್ತದೆ, "ರಿಭುವು ಸ್ವತಃ ಸ್ಪಷ್ಟವಾದ ಅಸ್ತಿತ್ವ ಮತ್ತು ಪ್ರಜ್ಞೆ, ಅವಿಭಾಜ್ಯ, ಪ್ರತಿರೂಪವಿಲ್ಲದೆ, ಎಲ್ಲಾ ಗೋಚರತೆ ಇಲ್ಲದ, ಅನಾರೋಗ್ಯವಿಲ್ಲದ, ದೋಷರಹಿತ, ಶಿವ ಎಂಬ ದೃಢತೆಯನ್ನು ಬೆಳೆಸಿಕೊಳ್ಳಬೇಕು. ಡಬಲ್ ಇಲ್ಲದೆ". ಪಠ್ಯವು ಅಧ್ಯಾಯ ೩ ರಲ್ಲಿ ಅದರ ದ್ವಂದ್ವವಲ್ಲದತೆಯನ್ನು ಪುನಃ ಪ್ರತಿಪಾದಿಸುತ್ತದೆ, ವಿಷ್ಣುವಿಗೆ ಭಕ್ತಿಯು ಬ್ರಹ್ಮನ ಜ್ಞಾನವನ್ನು ಮುಕ್ತಗೊಳಿಸುವ ಮಾರ್ಗವಾಗಿದೆ ಎಂದು ಸೇರಿಸುತ್ತದೆ. ಪದ್ಯ ೩.೧೪-೩.೧೫ ರಲ್ಲಿ, ಅಯ್ಯಂಗಾರ್, ದೇವರ ದೃಷ್ಟಿಯಲ್ಲಿ ಎಲ್ಲರೂ ಸಮಾನರು, ಕಾನೂನು, ಕುಟುಂಬ, ಜಾತಿ ಅಥವಾ ಕುಲದ ಆಧಾರದ ಮೇಲೆ ಜೀವಂತ ರೂಪಗಳು ಮತ್ತು ಮನುಷ್ಯರ ನಡುವೆ ಯಾವುದೇ ವ್ಯತ್ಯಾಸವಿಲ್ಲ ಮತ್ತು ಎಲ್ಲರೂ ಒಂದೇ ಸತ್ಯ ಮತ್ತು ಸಂಪೂರ್ಣ ಬ್ರಹ್ಮ ಎಂದು ಹೇಳುತ್ತಾರೆ. "ವಿಷ್ಣುವೇ ಶಿವ" ಮತ್ತು "ಎಲ್ಲವೂ ಶಿವ" ವಿಷಯವು ಪದ್ಯ ೪.೩೨ ರಲ್ಲಿ ಪುನರಾವರ್ತನೆಯಾಗುತ್ತದೆ, ಇದು "ಗುರುವು ಶಿವನು, ವೇದವು ಶಿವನು, ದೇವನು ಶಿವನು, ಭಗವಂತನು ಶಿವನು, ನಾನು ವರಾಹನು ಶಿವನು, ಎಲ್ಲವು ಶಿವನು" ಎಂದು ಘೋಷಿಸುತ್ತದೆ., ಶಿವನ ಹೊರತು ಬೇರೇನೂ ಇಲ್ಲ".
ಅಲ್ಟಿಮೇಟ್ ಟ್ರುತ್, ಪಠ್ಯವನ್ನು ಹೇಳುತ್ತದೆ, ಅದು ಯಾವಾಗಲೂ ಇರುತ್ತದೆ, ಅದು ಕಾಲಾನಂತರದಲ್ಲಿ ತನ್ನ ಸ್ವಭಾವವನ್ನು ಸಂರಕ್ಷಿಸುತ್ತದೆ ಮತ್ತು ಯಾವುದರಿಂದಲೂ ಪರಿಣಾಮ ಬೀರುವುದಿಲ್ಲ. ಆತ್ಮ, ಬ್ರಹ್ಮ, "ಚಿತ್, ಸತ್ ಮತ್ತು ಆನಂದ" ಮತ್ತು ಜನಾರ್ದನ (ವಿಷ್ಣು) ಅಂತಹ ಸತ್ಯ, ಮತ್ತು ಅವು ಸಮಾನಾರ್ಥಕ, ಒಂದೇ. ಕೆಲವರು ಮಂತ್ರಗಳು, ಧಾರ್ಮಿಕ ಆಚರಣೆಗಳು, ಸಮಯ, ಕೌಶಲ್ಯ, ಔಷಧ, ಅಥವಾ ಸಂಪತ್ತಿನ ಮೂಲಕ ಉಪನಿಷತ್ತನ್ನು ಪ್ರತಿಪಾದಿಸಲು ಸಿದ್ಧಿಗಳನ್ನು ಹುಡುಕಲು ಪ್ರಯತ್ನಿಸುತ್ತಾರೆ, ಆದರೆ ಅಂತಹ ಸಿದ್ಧಿಗಳು ಕ್ಷಣಿಕ ಮತ್ತು ನಿಷ್ಫಲವಾಗಿವೆ. ಯೋಗದ ಮೂಲಕ ಆತ್ಮಜ್ಞಾನಿ (ಆತ್ಮಜ್ಞಾನ ಹೊಂದಿರುವ) ಎಂದು ವಿಷ್ಣುವು ರಿಭುವಿಗೆ ಹೇಳುತ್ತಾನೆ ಮತ್ತು ಅಂತಹ ವ್ಯಕ್ತಿಗೆ ಸಿದ್ಧಿಗಳು ಯಾವುದೇ ಪ್ರಾಮುಖ್ಯತೆಯನ್ನು ಹೊಂದಿಲ್ಲ.